Tärkeä oikeudellinen huomautus

|

52009PC0151

Ehdotus: neuvoston asetus, Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavasta valvontaa ja täytäntöönpanotoimia koskevasta suunnitelmasta  /* KOM/2009/0151 lopull. - CNS 2009/0051 */

	[pic] | EUROOPAN YHTEISÖJEN KOMISSIO |Bryssel 2.4.2009KOM(2009) 151 lopullinen2009/0051 (CNS)Ehdotus:NEUVOSTON ASETUS,Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavasta valvontaa ja täytäntöönpanotoimia koskevasta suunnitelmastaPERUSTELUT1) EHDOTUKSEN TAUSTA-  Ehdotuksen perustelut ja tavoitteetTämän ehdotuksen tarkoituksena on saattaa ajan tasalle yhteisön säännöt, joilla Koillis-Atlantin kalastuskomission (NEAFC) hyväksymä valvonta- ja täytäntöönpanotoimia koskeva suunnitelma saatetaan osaksi yhteisön lainsäädäntöä.-  Yleinen taustaKoillis-Atlantilla harjoitettavaan kalastukseen liittyvän tulevaa monenkeskistä yhteistyötä koskevan yleissopimuksen, jonka sopimuspuoli yhteisö on, tavoitteena on varmistaa Koillis-Atlantin kalavarojen pitkäaikainen säilyminen ja paras mahdollinen käyttö, mikä tarjoaa kestäviä taloudellisia, sosiaalisia ja ympäristöön liittyviä etuja.Tämän yleissopimuksen ja Koillis-Atlantin kalastuskomission (NEAFC) hyväksymien suositusten soveltamisen varmistamiseksi voidaan hyväksyä asianomaiseen kalastustoimintaan liittyviä valvonta- ja täytäntöönpanotoimenpiteitä. Valvonta- ja täytäntöönpanotoimia koskevaa suunnitelmaa sovelletaan kaikkiin kalastusaluksiin, jotka harjoittavat tai aikovat harjoittaa yleissopimuksessa määriteltyjen alueiden kalavaroihin kohdistuvaa kalastustoimintaa.NEAFC hyväksyi vuonna 2006 pidetyssä 25. vuosikokouksessaan uuden suunnitelman antamiensa suositusten valvonnan ja täytäntöönpanon parantamiseksi. Pääasiallinen muutos on aikaisemman suunnitelman ja muiden kuin sopimuspuolten aluksiin sovellettavan, suositusten noudattamisen parantamista koskevan ohjelman liittäminen yhteen. Toisen muutoksen muodostaa uusi satamavaltion tarkastusjärjestelmä, jossa Euroopan satamissa kielletään sellaiset jäädytetyn kalan purkamiset ja jälleenlaivaamiset, joita ulkomaisen kalastusaluksen lippuvaltio ei ole vahvistanut laillisiksi. Siihen sisältyy uusia toimenpiteitä laitonta, ilmoittamatonta ja sääntelemätöntä (LIS) kalastusta harjoittavien alusten valvomiseksi. Uusia satamavaltion toteuttamia valvontatoimenpiteitä muutettiin viimeksi NEAFC:n 26. vuosikokouksessaan antamalla suosituksella.Nämä suositukset tulivat voimaan toukokuussa 2007, helmikuussa 2008 ja tammikuussa 2009. NEAFC-yleissopimuksen mukaisesti ne ovat sopimuspuolia sitovia. Yleissopimuksen sopimuspuolena yhteisön olisi sovellettava niitä.Yhteisö antoi täyden tukensa näiden toimenpiteiden hyväksymiselle NEAFC:ssa. On näin ollen yhteisön etujen mukaista, että ne saatetaan ehdotetulla asetuksella osaksi yhteisön lainsäädäntöä.Tämän asetusehdotuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY mukaisesti.-  Voimassa olevat aiemmat säännöksetKoillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavista eräistä valvontatoimenpiteistä 16 päivänä joulukuuta 1999 annetulla neuvoston asetuksella (EY) N:o 2791/1999 pantiin täytäntöön ensimmäinen NEAFC:n vuonna 1998 hyväksymä suunnitelma. Tämä asetus olisi kumottava, jotta NEAFC:n vuonna 2006 hyväksymä ajan tasalle saatettu suunnitelma voitaisiin panna täytäntöön.Koillis-Atlantilla harjoitettavaan kalastukseen liittyvää monenkeskistä yhteistyötä koskevan yleissopimuksen alueella sovellettavien valvontatoimenpiteiden soveltamisedellytyksistä 15 päivänä toukokuuta 2000 annettu komission asetus (EY) N:o 1085/2000 olisi näin ollen kumottava.Laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annettua neuvoston asetusta (EY) N:o 1005/2008 (LIS-asetus) sovelletaan 1 päivästä tammikuuta 2010. Yhteisön kalastusaluksille myönnettävistä luvista kalastustoiminnan harjoittamiseksi yhteisön vesien ulkopuolella ja kolmansien maiden alusten pääsystä yhteisön vesille annetussa neuvoston asetuksessa (EY) N:o 1006/2008 säädetään, että yhteisön vesien ulkopuolella saavat harjoittaa kalastustoimintaa ainoastaan sellaiset yhteisön kalastusalukset, joilla on siihen myönnetty kalastuslupa.Jotkin NEAFC:n hyväksymät määräykset on saatettu osaksi yhteisön lainsäädäntöä myös vuosittaisilla TACeja ja kiintiöitä koskevilla asetuksilla, joita annetaan yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta. Koska kyseessä ovat pysyvät toimenpiteet, ne olisi sisällytettävä asetusehdotukseen.-  Johdonmukaisuus suhteessa unionin muuhun politiikkaan ja muihin tavoitteisiinEhdotuksen yleistavoitteena on kalavarojen kestävä hyödyntäminen yhteisen kalastuspolitiikan tavoitteiden ja kestävän kehityksen mukaisesti.2) KUULEMISET JA VAIKUTUSTEN ARVIOINTI-  Intressitahojen kuuleminenKuulemismenettely, tärkeimmät kohderyhmät ja yleiskuvaus vastaajistaEi sovelletaTiivistelmä vastauksista ja siitä, miten ne on otettu huomioonEi sovelleta-  Asiantuntijatiedon käyttöUlkopuolisten asiantuntijoiden käyttö ei ollut tarpeen.-  Vaikutusten arviointiEi sovelleta3) EHDOTUKSEEN LIITTYVÄT OIKEUDELLISET NÄKÖKOHDAT-  Ehdotetun toimen lyhyt kuvausNEAFC:n valvontaa ja täytäntöönpanotoimia koskevan suunnitelman saattaminen osaksi yhteisön lainsäädäntöä.-  OikeusperustaEuroopan yhteisön perustamissopimuksen 37 artikla-  ToissijaisuusperiaateEhdotus kuuluu yhteisön yksinomaiseen toimivaltaan. Toissijaisuusperiaatetta ei sen vuoksi sovelleta.-  SuhteellisuusperiaateEhdotus on suhteellisuusperiaatteen mukainen seuraavista syistä:Suositukset hyväksyttiin alueellisessa kalastusjärjestössä. Euroopan yhteisön on sopimuspuolena saatettava ne osaksi yhteisön lainsäädäntöä. Selvyyden ja avoimuuden vuoksi ne saatetaan osaksi yhteisön lainsäädäntöä neuvoston asetuksella, jotta jäsenvaltiot ja kalastajat voisivat soveltaa niitä paremmin.-  Sääntelytavan valintaEhdotettu sääntelytapa: asetus.Muut vaihtoehdot eivät soveltuisi seuraavista syistä:Alueellisten kalastusjärjestöjen suositukset saatetaan osaksi yhteisön lainsäädäntöä neuvoston asetuksilla.4) TALOUSARVIOVAIKUTUKSETEhdotuksella ei ole vaikutuksia yhteisön talousarvioon.5) LISÄTIEDOT-  YksinkertaistaminenEhdotuksella yksinkertaistetaan (EU:n ja jäsenvaltioiden) viranomaisten hallintomenettelyjä.Ehdotuksessa esitetään, että komissio nimeää elimen, joka hoitaa keskitetysti kaikki jäsenvaltioiden ja NEAFC:n sihteeristön väliset raportointimenettelyt.-  Lainsäädännön kumoaminenEhdotuksen hyväksyminen merkitsee voimassa olevan lainsäädännön kumoamista.2009/0051 (CNS)Ehdotus:NEUVOSTON ASETUS,Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavasta valvontaa ja täytäntöönpanotoimia koskevasta suunnitelmastaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen ([1]),ottaa huomioon Euroopan parlamentin lausunnon([2]) ,sekä katsoo seuraavaa:(1) Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskeva yleissopimus, jäljempänä ’NEAFC-yleissopimus’ hyväksyttiin päätöksellä 81/608/ETY[3] , ja yleissopimus tuli voimaan 17 päivänä maaliskuuta 1982.(2) NEAFC-yleissopimuksessa vahvistetaan asianmukaiset puitteet yleissopimuksessa määritellyn alueen kalavarojen järkiperäistä säilyttämistä ja hoitoa koskevalle monenväliselle yhteistyölle.(3) Koillis-Atlantin kalastuskomissio (NEAFC) hyväksyi 15 päivänä marraskuuta 2006 pidetyssä vuosikokouksessaan suosituksen valvontaa ja täytäntöönpanotoimia koskevan suunnitelman, jäljempänä ’suunnitelma’, käyttöönottamisesta. Suunnitelmaa sovelletaan sopimusalueella sopimuspuolten kansallisen lainkäyttövallan rajojen ulkopuolella toimiviin kalastusaluksiin. Suunnitelmaa on muutettu marraskuussa 2007 ja 2008 pidetyissä vuosikokouksissa annetuilla suosituksilla.(4) NEAFC-yleissopimuksen 12 ja 15 artiklan mukaisesti nämä suositukset tulivat voimaan 1 päivänä toukokuuta 2007, 9 päivänä helmikuuta 2008 sekä 6 ja 8 päivänä tammikuuta 2009.(5) Suunnitelmaan sisältyy NEAFC-alueella toimiviin, sopimuspuolten lipun alla purjehtiviin aluksiin sovellettavia valvontatoimenpiteitä sekä merellä suoritettavien tarkastusten järjestelmä, johon sisältyy tarkastus- ja valvontamenettelyitä sekä rikkomusmenettelyitä, jotka sopimuspuolten on pantava täytäntöön.(6) Suunnitelmaan sisältyy uusi satamavaltion tarkastusjärjestelmä, jossa Euroopan satamissa kielletään sellaiset jäädytetyn kalan purkamiset ja jälleenlaivaamiset, joita jonkin toisen sopimuspuolen lipun alla purjehtivien kalastusalusten lippuvaltio ei ole vahvistanut laillisiksi.(7) Eräät NEAFC:n hyväksymät määräykset on saatettu osaksi yhteisön lainsäädäntöä vuosittaisilla TACeja ja kiintiöitä koskevilla asetuksilla, viimeksi yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2009 annetulla neuvoston asetuksella (EY) N:o 43/2009[4]. Oikeudellisen selkeyden vuoksi tämänkaltaiset säännökset, jotka eivät ole luonteeltaan tilapäisiä, olisi siirrettävä uuteen erilliseen asetukseen.(8) Suunnitelmaan sisältyy NEAFC:n hyväksymien säilyttämis- ja hoitotoimenpiteiden täysimääräisen noudattamisen varmistamiseksi myös määräyksiä, jotka koskevat muiden kuin sopimuspuolten alusten säilyttämis- ja täytäntöönpanotoimenpiteiden noudattamisen edistämistä. NEAFC suositteli eräiden alusten sisällyttämistä luetteloon aluksista, joiden on todettu harjoittaneen laitonta, ilmoittamatonta ja sääntelemätöntä kalastusta. Olisi varmistettava, että suositukset pannaan täytäntöön yhteisön oikeusjärjestyksessä.(9) Yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93[5] 2 artiklan 2 kohdan mukaisesti kunkin jäsenvaltion on varmistettava, että sen alusten toimintaa yhteisön vesialueiden ulkopuolella seurataan asianmukaisesti ja, jos yhteisövelvoitteet niin edellyttävät, myös tarkastetaan ja valvotaan sen varmistamiseksi, että kyseisillä vesialueilla sovellettavia yhteisön sääntöjä noudatetaan. Sen vuoksi olisi säädettävä, että jäsenvaltioiden, joiden kalastusaluksilla on lupa kalastaa NEAFC-sääntelyalueella, on nimettävä suunnitelmaa varten seurannasta ja valvonnasta vastaavia tarkastajia sekä osoitettava tarkastuksiin tarvittavat resurssit.(10) NEAFC-yleissopimusalueen kalastustoiminnan valvominen edellyttää, että jäsenvaltiot tekevät suunnitelman toteuttamisessa yhteistyötä paitsi keskenään myös komission ja tämän nimeämän elimen kanssa.(11) Jäsenvaltioiden tehtävä on valvoa, että niiden tarkastajat noudattavat NEAFC:n vahvistamia tarkastusmenettelyjä.(12) Olisi säädettävä menettelystä, jota noudatetaan annettaessa yksityiskohtaisia sääntöjä suunnitelman täytäntöönpanosta.(13) Tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY[6] mukaisesti. Jotta NEAFC:n hyväksymät valvontaa ja täytäntöönpanoa koskevat lisätoimenpiteet, jotka tulevat yhteisössä pakollisiksi, voidaan panna täytäntöön NEAFC-yleissopimuksessa vahvistetussa määräajassa, tätä asetusta voidaan muuttaa samaa menettelyä noudattaen.(14) Koska tässä asetuksessa otetaan käyttöön uusia NEAFC-yleissopimusalueen valvontaa ja täytäntöönpanotoimia koskevia sääntöjä, Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavista eräistä valvontatoimenpiteistä 16 päivänä joulukuuta 1999 annettu asetus (EY) N:o 2791/1999 olisi kumottava,ON ANTANUT TÄMÄN ASETUKSEN:I LUKUYleiset säännökset1 artiklaKohdeTässä asetuksessa vahvistetaan yleiset säännöt ja edellytykset Koillis-Atlantin kalastuskomission hyväksymän valvontaa ja täytäntöönpanotoimia koskevan suunnitelman, jäljempänä ’suunnitelma’, soveltamiseksi yhteisössä.2 artiklaSoveltamisalaTätä asetusta sovelletaan kaikkiin yhteisön kalastusaluksiin, jotka harjoittavat tai aikovat harjoittaa kalastustoimintaa, joka kohdistuu Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen sääntelyalueella oleviin kalavaroihin, jollei toisin säädetä.3 artiklaMääritelmätTässä asetuksessa tarkoitetaan1.  ’yleissopimuksella’ Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevaa yleissopimusta, sellaisena kuin se on muutettuna;2.  ’yleissopimusalueella’ yleissopimuksen 1 artiklan 1 kohdassa määriteltyjä yleissopimusalueen vesialueita;3.  ’sääntelyalueella’ sopimuspuolten lainkäyttövaltaan kuuluvien vesien ulkopuolisia yleissopimusalueen vesiä;4.  ’sopimuspuolilla’ yleissopimuksen sopimuspuolia;5.  ’NEAFC:llä’ Koillis-Atlantin kalastuskomissiota;6.  ’kalastustoiminnalla’ kalastusta, yhteiset kalastustoimet mukaan luettuina, kalanjalostusta, kalojen tai kalatuotteiden jälleenlaivausta tai purkamista sekä kaikkea muuta kalastukseen liittyvää kaupallista toimintaa;7.  ’kalavaroilla’ yleissopimuksen 1 artiklan 2 kohdassa tarkoitettuja kalavaroja;8.  ’säännellyillä kalavaroilla’ kalavaroja, joihin sovelletaan yleissopimuksen nojalla annettuja suosituksia ja jotka sisältyvät liitteessä olevaan luetteloon;9.  ’kalastusaluksella’ mitä tahansa alusta, jota käytetään tai aiotaan käyttää kalavarojen kaupallisissa hyödyntämistarkoituksissa, myös jalostus- ja jälleenlaivausaluksia;10.  ’muun kuin sopimuspuolen aluksella’ kaikkia kalastusaluksia, jotka eivät purjehdi NEAFC-yleissopimuksen sopimuspuolen lipun alla, mukaan luettuina alukset, joiden voidaan perustelluin syin epäillä olevan vailla kansallisuutta;11.  ’yhteisellä kalastustoimella’ kahden tai useamman aluksen keskistä tointa, jonka yhteydessä saalis siirretään yhden kalastusaluksen pyydyksistä toiseen alukseen;12.  ’jälleenlaivaustoimilla’ minkä tahansa aluksella pidetyn kalavara- tai kalastustuotemäärän siirtoa laidan yli kalastusaluksesta toiseen;13.  ’satamalla’ saaliiden purkamiseen käytettävää paikkaa tai sopimuspuolen nimeämää lähellä rannikkoa olevaa paikkaa, jossa kalavarat jälleenlaivataan;14.  ’kalastuksenseurantakeskuksella’ jäsenvaltion perustamaa toimintakeskusta, jolla on tekniset valmiudet harjoittaa kalastusalusten etäseurantaa, kerätä, tallentaa, validoida ja ristiintarkastaa eri viestintäjärjestelmien kautta saamiaan tietoja ja antaa nämä tiedot tarvittaessa lippujäsenvaltion tarkastusviranomaisten tai rannikkovaltion käyttöön.4 artiklaYhteystahot1. Jäsenvaltioiden on nimettävä toimivaltainen viranomainen yhteystahoksi vastaanottamaan valvonta- ja tarkastuskertomuksia 12, 19, 20 ja 27 artiklan mukaisesti sekä vastaanottamaan ilmoituksia ja antamaan lupia 24 ja 25 artiklan mukaisesti.2. Yhteystahon on oltava tavoitettavissa ympäri vuorokauden 24 ja 25 artiklan mukaisia ilmoitusten vastaanottamisia ja lupien antamisia varten.3. Jäsenvaltioiden on lähetettävä komissiolle tai sen nimeämälle elimelle sekä NEAFC:n sihteeristölle nimeämänsä yhteystahon puhelinnumero, sähköpostiosoite ja faksinumero.4. Mahdolliset 1 ja 3 kohdassa tarkoitettujen yhteystahojen tietojen myöhemmät muutokset on ilmoitettava komissiolle tai sen nimeämälle elimelle sekä NEAFC:n sihteeristölle vähintään 15 päivää ennen muutoksen voimaantuloa.5 Edellä 1 ja 3 kohdassa tarkoitettujen tietojen toimittamismuoto vahvistetaan 47 artiklan 2 kohdassa tarkoitettua menettelyä noudattaen.II LUKUValvontatoimenpiteet5 artiklaYhteisön osallistuminen1. Jäsenvaltioiden on toimitettava komissiolle sähköisessä muodossa luettelo kaikista niiden lipun alla purjehtivista ja yhteisössä rekisteröidyistä aluksista, joilla on lupa kalastaa sääntelyalueella, ja erityisesti aluksista, joilla on lupa kalastaa välittömästi yhtä tai useampaa säänneltyä lajia, sekä tähän luetteloon tehtävät muutokset. Tiedot on toimitettava viimeistään kunkin vuoden 15 päivänä joulukuuta tai vähintään 5 päivää ennen aluksen tuloa sääntelyalueelle. Komissio toimittaa nämä tiedot viipymättä NEAFC:n sihteeristölle.2. Edellä 1 kohdassa tarkoitetun luettelon toimittamismuoto vahvistetaan 47 artiklan 1 kohdassa tarkoitettua menettelyä noudattaen.6 artiklaPyydysten merkinnät1. Jäsenvaltioiden on varmistettava, että sen kalastusalusten sääntelyalueella käyttämät pyydykset on merkitty asetuksen (EY) N:o 356/2005[7] mukaisesti.2. Jäsenvaltiot voivat poistaa ja hävittää kiinteät pyydykset, joita ei ole merkitty 1 kohdan mukaisesti tai jotka muutoin ovat NEAFC:n hyväksymien suositusten vastaisia, ja poistaa ja hävittää kyseisissä pyydyksissä olevat kalat.7 artiklaKadonneen pyydyksen talteen ottaminen1. Kiinteillä pyydyksillä pyytävissä yhteisön kalastusaluksissa on oltava varusteet kadonneen pyydyksen ottamiseksi talteen.2. Kiinteän pyydyksen kadottaneen aluksen on pyrittävä ottamaan pyydys talteen mahdollisimman pian.3. Jos kadonnutta pyydystä ei pystytä ottamaan talteen, aluksen päällikön on ilmoitettava lippujäsenvaltionsa toimivaltaiselle viranomaiselle 24 tunnin kuluessa pyydyksen katoamisesta seuraavat tiedot:15.  aluksen nimi ja kutsutunnus;16.  kadonneen pyydyksen tyyppi;17.  pyydyksen katoamisaika;18.  aluksen sijainti pyydyksen katoamisen ajankohtana;19.  onko alus yrittänyt ottaa pyydystä talteen.4. Toimivaltaisen viranomaisen on viipymättä lähetettävä 3 kohdan mukaisesti toimitetut tiedot komissiolle tai sen nimeämälle elimelle, joka toimittaa ne pikaisesti NEAFC:n sihteeristölle.5. Jäsenvaltioiden on säännöllisesti pyrittävä ottamaan talteen niiden lipun alla purjehtiville aluksille kuuluvat kadonneet pyydykset. Jos pyydys, jonka katoamisesta ei ole tehty ilmoitusta, otetaan talteen, pyydyksen talteen ottanut jäsenvaltio voi periä kustannukset pyydyksen kadottaneen aluksen päälliköltä.8 artiklaSaaliiden ja pyyntiponnistuksen kirjaaminen1. Asetuksen (ETY) N:o 2847/93 6 artiklassa mainittujen tietojen lisäksi yhteisön kalastusalusten päälliköiden on pidettävä sidottua ja sivunumeroitua kalastuspäiväkirjaa ja kirjattava siihen seuraavat tiedot:20.  jokainen sääntelyalueelle saapuminen ja sieltä poistuminen;21.  päivittäin ja/tai kunkin nostokerran osalta aluksella pidettyjen yhteenlaskettujen saaliiden arvioitu määrä viimeisimmästä sääntelyalueelle saapumisesta lähtien;22.  päivittäin ja/tai kunkin nostokerran osalta poisheitettyjen kalojen määrä.2. Sellaisten yhteisön kalastusalusten, joiden kalastustoiminta kohdistuu säänneltyihin kalavaroihin ja jotka jalostavat ja/tai jäädyttävät saaliinsa, päälliköiden on23.  merkittävä tuotantopäiväkirjaan yhteenlaskettu tuotantonsa kalalajeittain ja tuotetyypeittäin, ja24.  varastoitava koko jalostettu saaliinsa ruumaan siten, että kunkin lajin sijainti voidaan tunnistaa kalastusaluksella pidettävästä varastointikaaviosta.3. Jäsenvaltiot voivat 1 kohdasta poiketen vapauttaa velvollisuudesta pitää kalastuspäiväkirjaa jälleenlaivaustoimiin osallistuvan aluksen, jolle jälleenlaivausta suoritetaan. Tätä poikkeusta soveltavien alusten on merkittävä varastointikaavioon 14 artiklan 1 kohdassa tarkoitetun jäädytetyn kalan varastointipaikka ruumassa ja kirjattava tuotantopäiväkirjaan25.  9 artiklassa tarkoitetun ilmoituksen lähettämispäivä ja -aika (UTC);26.  jos ilmoitus lähetetään radioitse, sen radioaseman nimi, jonka kautta ilmoitus välitetään;27.  jälleenlaivauspäivä ja -aika (UTC);28.  jälleenlaivaustoimien sijainti (pituusaste/leveysaste);29.  lastattujen lajien määrät;30.  sen kalastusaluksen nimi ja kansainvälinen radiokutsutunnus, josta saalis on purettu.4. Yksityiskohtaiset säännöt tämän artiklan soveltamisesta annetaan 47 artiklan 2 kohdassa tarkoitettua menettelyä noudattaen.9 artiklaSäänneltyjen kalavarojen saalisilmoitukset1. Sellaisten yhteisön kalastusalusten, joiden kalastustoiminta kohdistuu säänneltyihin kalavaroihin, päälliköiden on toimitettava saalisilmoitukset sähköisesti kalastuksenseurantakeskukselleen. Näiden tietojen on oltava komission saatavilla tämän pyynnöstä. Ilmoituksissa on oltava seuraavat tiedot:31.  aluksella olevat määrät aluksen saapuessa sääntelyalueelle. Ilmoitukset on tehtävä enintään 12 ja vähintään 2 tuntia ennen kutakin sääntelyalueelle saapumista;32.  viikoittaisia saaliita koskevat ilmoitukset. Nämä ilmoitukset on tehtävä ensimmäisen kerran viimeistään sääntelyalueelle tuloa seuraavan seitsemännen päivän päättyessä tai, kalastusmatkan kestäessä yli seitsemän päivää, viimeistään maanantaina klo 12.00 niiden saaliiden osalta, jotka on pyydetty sääntelyalueelta edeltävänä sunnuntaina kello 24.00 päättyneen viikon aikana. Niissä on ilmoitettava kalastuspäivien lukumäärä kalastuksen aloittamisesta alkaen tai edellisen saalisilmoituksen jälkeen;33.  aluksella olevat saaliit aluksen poistuessa sääntelyalueelta. Nämä ilmoitukset on tehtävä enintään 8 ja vähintään 2 tuntia ennen kutakin sääntelyalueelta poistumista. Niissä on tarvittaessa ilmoitettava kalastuspäivien lukumäärä ja sääntelyalueelta kalastuksen aloittamisesta alkaen tai edellisen saalisilmoituksen jälkeen pyydetyt saaliit;34.  ilmoitukset kunkin jälleenlaivauksen yhteydessä lastatuista ja puretuista määristä sekä alukselle yhteisten kalastustoimien yhteydessä saadusta saaliista ajalla, jonka alus viettää sääntelyalueella. Nämä ilmoitukset on tehtävä 24 tunnin kuluessa jälleenlaivauksen tai yhteisen kalastustoimen päättymisestä.2. Jäsenvaltioiden on heti saalisilmoitukset vastaanotettuaan toimitettava ne tietokoneen välityksellä NEAFC:n sihteeristölle.3. Jäsenvaltioiden on kirjattava saalisilmoitusten tiedot asetuksen (ETY) N:o 2847/93 19 artiklan 2 kohdassa tarkoitettuun tietokantaan.4. Yksityiskohtaiset säännöt tämän artiklan soveltamisesta ja erityisesti tietojen toimittamismuoto ja -tapa määritellään 47 artiklan 2 kohdassa tarkoitettua menettelyä noudattaen.10 artiklaSaaliita ja pyyntiponnistusta koskevat kokonaisilmoitukset1. Jäsenvaltioiden on ilmoitettava komissiolle ennen kunkin kuukauden 15:ttä päivää tietokoneen välityksellä niiden lipun alla purjehtivien alusten sääntelyalueella pyytämien kalavarojen määrät, jotka on purettu aluksesta tai jälleenlaivattu edeltävän kuukauden aikana.2. Jäsenvaltioiden on myös ilmoitettava komissiolle ennen kunkin kuukauden 15 päivää tietokoneen välityksellä niiden lipun alla purjehtivien alusten yleissopimusalueen yhteisön vesillä pyytämien säänneltyjen kalavarojen määrät, jotka on purettu aluksesta tai jälleenlaivattu edeltävän kuukauden aikana, sanotun kuitenkaan rajoittamatta asetuksen (EY) N:o 2847/93 15 artiklan soveltamista.3. Luettelo 1 kohdan mukaisesti ilmoitettavista kalavaroista sekä muoto, jossa tiedot on toimitettava 1 ja 2 kohdan mukaisesti, vahvistetaan 47 artiklan 2 kohdassa tarkoitettua menettelyä noudattaen.4. Komissio yhdistää kaikkien jäsenvaltioiden 1 ja 2 kohdassa tarkoitetut tiedot ja toimittaa ne edelleen NEAFC:n sihteeristölle 30 päivän kuluessa sen kalenterikuukauden päättymisestä, jonka aikana saaliit purettiin tai jälleenlaivattiin.11 artiklaAlusten satelliittiseurantajärjestelmäJäsenvaltioiden on huolehdittava siitä, että niiden lipun alla purjehtivista aluksista, jotka kalastavat sääntelyalueella, alusten satelliittivalvontajärjestelmällä (VMS) saadut tiedot toimitetaan NEAFC:n sihteeristölle automaattisesti ja sähköisellä tiedonsiirrolla 47 artiklan 2 kohdassa tarkoitettua menettelyä noudattaen määritellyssä muodossa ja siinä määritellyllä tavalla.12 artiklaTietojen toimittaminen1. Jäsenvaltioiden on toimitettava 9 ja 11 artiklassa tarkoitetut ilmoitukset ja tiedot viipymättä. Kuitenkin teknisen vian tapauksessa nämä ilmoitukset ja tiedot on toimitettava NEACF:n sihteeristölle 24 tunnin kuluessa niiden saamisesta. Jäsenvaltioiden on varmistettava, että kaikki niiden edelleen toimittamat ilmoitukset ja viestit numeroidaan järjestysnumeroin.2. Jäsenvaltioiden on varmistettava, että NEACF:n sihteeristölle toimitettavat ilmoitukset ja tiedot ovat 47 artiklan 2 kohdassa tarkoitettua menettelyä noudattaen vahvistettujen tiedonsiirtomuotojen ja protokollien mukaisia.13 artiklaJälleenlaivaukset ja yhteiset kalastustoimet1. Yhteisön alukset eivät saa osallistua jälleenlaivaustoimiin sääntelyalueella, elleivät ne ole saaneet siihen ennakolta lupaa lippuvaltionsa toimivaltaisilta viranomaisilta.2. Yhteisön alukset saavat osallistua jälleenlaivaustoimiin tai yhteisiin kalastustoimiin ainoastaan sopimuspuolen lipun alla purjehtivien alusten kanssa sekä sellaisen muun kuin sopimuspuolen, jolle NEAFC on myöntänyt yhteistyötä tekevän muun kuin sopimuspuolen aseman, alusten kanssa.3. Sellaiset jälleenlaivaustoimiin osallistuvat yhteisön alukset, joille jälleenlaivausta suoritetaan, eivät saa samalla kalastusmatkalla harjoittaa muuta kalastustoimintaa, yhteiset kalastustoimet mukaan luettuina, kalanjalostustoimia ja purkamisia lukuun ottamatta.14 artiklaErillään säilytys1. Yhteisön alukset, joilla on aluksella useamman kuin yhden kalastusaluksen yleissopimusalueella pyytämiä jäädytettyjä kalavaroja, voivat varastoida kunkin aluksen saaliit useammassa kuin yhdessä ruuman osassa, mutta ne on pidettävä selvästi erillään muiden alusten saaliista esimerkiksi muovia, vaneria tai verkkoa käyttäen.2. Kaikki yleissopimusalueelta pyydetyt saaliit on varastoitava erillään tämän alueen ulkopuolelta pyydetyistä saaliista.15 artiklaJäädytetyn kalan merkitseminenYleissopimusalueelta pyydetty jäädytetty kala on merkittävä selvästi luettavissa olevalla merkinnällä tai leimalla. Kuhunkin jäädytetyn kalan laatikkoon tai harkkoon varastoinnin yhteydessä kiinnitettävästä merkinnästä tai leimasta on käytävä ilmi kalalaji, tuotantopäivä, ICES-suuralue ja -alue, jolta saalis pyydettiin sekä saaliin pyytäneen aluksen nimi.III LUKUTarkastukset merellä16 artiklaNEAFC-tarkastajat1. Jäsenvaltioiden, joiden kalastusaluksilla on lupa kalastaa sääntelyalueella, on nimettävä ja osoitettava suunnitelmaan tarkastajia, jotka suorittavat valvontaa ja tarkastuksia.2. Jäsenvaltiot antavat kullekin tarkastajalle erityisen henkilötodistuksen. Tämän todistuksen muoto määritellään 47 artiklan 2 kohdassa tarkoitettua menettelyä noudattaen.3. Kunkin tarkastajan on pidettävä erityinen henkilötodistus mukanaan ja esitettävä se noustessaan kalastusalukseen.17 artiklaTarkastusta ja valvontaa koskevat yleiset säännökset1. Komissio tai sen nimeämä elin koordinoi yhteisön valvonta- ja tarkastustoimia ja laatii vuosittain yhteistyössä asianomaisten jäsenvaltioiden kanssa yhteiskäyttösuunnitelman, joka koskee yhteisön osallistumista suunnitelmaan seuraavana vuonna.Aina kun yli 10 yhteisön kalastusalusta harjoittaa säänneltyihin kalavaroihin kohdistuvaa kalastusta sääntelyalueella, komissio tai sen nimeämä elin huolehtii siitä, että kyseisenä ajanjaksona jonkin jäsenvaltion tarkastusalus on läsnä alueella tai jonkin toisen sopimuspuolen kanssa on tehty sopimus tarkastusaluksen läsnäolon takaamiseksi.2. Komissio tai sen nimeämä elin määrittelee tarkastusten määrän yhteisön laivaston koon perusteella ja ottaen huomioon yhteisön kalastusalusten sääntelyalueella viettämä aika.3. Komissio tai sen nimeämä elin pyrkii varmistamaan tarkastusten oikeudenmukaisen jakautumisen avulla yhdenmukaisen kohtelun kaikille sopimuspuolille, joilla on sääntelyalueella toimivia kalastusaluksia.4. Jäsenvaltioiden on varmistettava, että niiden tarkastajat suorittavat tarkastukset ketään syrjimättä ja suunnitelman mukaisesti.5. Jäsenvaltioiden on toteutettava tarvittavat toimenpiteet, jotta toisen sopimuspuolen NEAFC-tarkastajat voivat suorittaa tarkastukset jäsenvaltioiden lippujen alla purjehtivilla aluksilla.6. Tarkastajien on vältettävä voimakeinojen käyttöä, ellei se ole välttämätöntä heidän oman turvallisuutensa takaamiseksi. Tarkastajat eivät saa kalastusaluksia tarkastaessaan kantaa tuliaseita.7. Tarkastukset on toteutettava siten, ettei kalastusalukselle ja sen toiminnalle aiheudu tarpeetonta häiriötä tai hankaluutta, ellei se ole tarkastusten toteuttamiseksi välttämätöntä.18 artiklaTarkastuskeinot1. Jäsenvaltioiden on annettava tarkastajiensa käyttöön riittävät keinot, jotta nämä voivat täyttää valvonta- ja tarkastustehtävänsä. Tätä varten niiden on osoitettava suunnitelmaan tarkastusaluksia ja ilma-aluksia.2. Komission tai sen nimeämän elimen on lähetettävä NEAFC:n sihteeristölle ennen kunkin vuoden 1 päivää tammikuuta suunnitelman yksityiskohdat, NEAFC-tarkkailijoiden ja erityisten tarkastusalusten nimet sekä niiden ilma-alusten tyyppi ja tunnistetiedot (rekisterinumero, nimi, radiokutsutunnus), jotka jäsenvaltiot osoittavat suunnitelmaan kyseiseksi vuodeksi. Nämä tiedot toimitetaan asetuksen (EY) N:o 1042/2006 6 artiklassa tarkoitetun luettelon perusteella. Jäsenvaltioiden on ilmoitettava kyseisen luettelon mahdollisista muutoksista komissiolle tai sen nimeämälle elimelle, joka toimittaa ne edelleen NEAFC:n sihteeristölle ja muille jäsenvaltioille yhtä kuukautta ennen muutoksen voimaantuloa.3. Suunnitelmaan osoitetulla aluksella, jolla on NEAFC-tarkastajia, samoin kuin kyseisen aluksen käyttämällä yhteysaluksella on oltava erityinen NEAFC-tarkastussignaali sen ilmaisemiseksi, että aluksella olevat tarkastajat saattavat toteuttaa suunnitelman mukaisia tarkastustehtäviä. Suunnitelmaan osoitetuilla ilma-aluksilla on oltava kansainvälinen radiokutsutunnuksensa selvästi esillä. Erityisen tarkastussignaalin malli määritellään 47 artiklan 2 kohdassa tarkoitettua menettelyä noudattaen.4. Komissio tai sen nimeämä elin pitää kirjaa suunnitelmaan osoitettujen yhteisön tarkastusalusten ja ilma-alusten suunnitelman mukaisten tehtävien alkamisen ja päättymisen päivämääristä ja kellonajoista muodossa, joka vahvistetaan 47 artiklan 2 kohdassa tarkoitettua menettelyä noudattaen. Komissio tai sen nimeämä elin toimittaa nämä tiedot NEAFC:n sihteeristölle.19 artiklaValvontamenettely1. NEAFC-tarkastajat suorittavat valvontaa tarkkailemalla kalastusaluksia suunnitelmaan osoitetusta aluksesta tai ilma-aluksesta. NEAFC-tarkastajien on viipymättä toimitettava jäljennös jokaisesta aluskohtaisesta tarkkailukertomuksesta kyseisen aluksen lippuvaltiolle, komissiolle tai sen nimeämälle elimelle sekä NEAFC:n sihteeristölle sähköisellä tiedonsiirrolla muodossa, joka vahvistetaan 47 artiklan 2 kohdassa tarkoitettua menettelyä noudattaen. Kustakin tarkkailukertomuksesta on pyynnöstä toimitettava paperiversio ja mahdolliset valokuvat aluksen lippuvaltiolle.2. Tarkastajien on kirjattava tarkkailuhavaintonsa valvontakertomukseen muodossa, joka vahvistetaan 47 artiklan 2 kohdassa tarkoitettua menettelyä noudattaen.20 artiklaTarkastusmenettely1. Tarkastajat eivät saa nousta alukselle, ellei alukselle ole annettu radion välityksellä ennakkoilmoitusta tai ellei alus ole saanut kansainvälisen viestikirjan mukaista viestiä, jolla ilmoitetaan tarkastajien ja tarkastusaluksen tunnistetiedot, riippumatta siitä, onko viesti kirjattu vastaanotetuksi vai ei.2. Tarkastajilla on oikeus tutkia kaikki heidän tehtäviensä kannalta merkitykselliset kalastusaluksen osat, kannet ja sisätilat, saaliit (jalostetut tai jalostamattomat), verkot tai muut pyydykset, laitteet ja kaikki asiakirjat, joista voidaan tarkistaa NEAFC:n vahvistamien toimenpiteiden noudattaminen, sekä oikeus esittää kysymyksiä aluksen päällikölle tai tämän nimeämälle henkilölle.3. Kalastusalusta, jolle aiotaan nousta, ei saa vaatia pysäyttämään tai liikkumaan silloin kun se kalastaa, laskee pyydyksiä tai nostaa niitä. Tarkastajat voivat vaatia keskeyttämään pyydyksen laskemisen tai siirtämään sitä, kunnes he ovat nousseet alukselle, mutta tällainen viivytys ei missään tapauksessa saa kestää kauempaa kuin 30 minuuttia siitä, kun 1 kohdassa tarkoitettu viesti on vastaanotettu.4. Tarkastusalusten päälliköiden on varmistettava, että nämä alukset liikkuvat hyvän merenkulkutavan mukaisesti turvallisen matkan päässä kalastusaluksista.5. Tarkastajat voivat määrätä kalastusalusta viivyttämään saapumistaan sääntelyalueelle tai poistumistaan sieltä enintään kuudeksi tunniksi siitä, kun alus on toimittanut 9 artiklan 1 kohdan a ja c alakohdassa tarkoitetut ilmoitukset.6. Tarkastus ei saa kestää yli neljää tuntia tai pitempään kuin verkon nostaminen ja tarkastus sekä saaliin tarkastus kestävät, jos niihin kuluu yli kolme tuntia. Jos havaitaan rikkomus, tarkastajat voivat olla aluksella siihen asti, kun 29 artiklan 1 kohdan b alakohdassa säädetyt toimenpiteet saatetaan päätökseen.7. Kalastusaluksen kokoon ja aluksella oleviin kalamääriin liittyvissä erityistapauksissa tarkastuksen kesto voi olla 6 kohdassa säädettyjä rajoituksia pidempi. Tällöin tarkastajat eivät saa olla kalastusaluksella pidempään kuin tarkastuksen päätökseen saattamiseksi on tarpeen. Edellä 6 kohdassa vahvistetun aikarajoituksen ylittymisen syyt on merkittävä 9 kohdassa tarkoitettuun tarkastuskertomukseen,8. Jonkin toisen sopimuspuolen kalastusalukseen saa nousta enintään kaksi jäsenvaltioiden tarkastajaa. Tarkastajat voivat tarkastusta suorittaessaan pyytää aluksen päälliköltä tarvittavaa apua. Tarkastajat eivät saa estää aluksen päällikköä olemasta yhteydessä lippuvaltionsa viranomaisiin alukselle nousun ja tarkastuksen aikana.9. Jokainen tarkastus on dokumentoitava laatimalla tarkastuskertomus, jonka malli vahvistetaan 47 artiklan 2 kohdassa tarkoitettua menettelyä noudattaen. Aluksen päällikkö voi esittää huomautuksia tarkastuskertomuksesta, joka tarkastajien on allekirjoitettava tarkastuksen päätteeksi. Jäljennös tarkastuskertomuksesta on annettava kalastusaluksen päällikölle. Kustakin tarkastuskertomuksesta on toimitettava viipymättä jäljennös komissiolle tai sen nimeämälle elimelle. Komissio tai sen nimeämä elin toimittaa sen edelleen pikaisesti tarkastetun aluksen lippuvaltiolle sekä NEAFC:n sihteeristölle. Tarkastuskertomuksen alkuperäiskappale tai oikeaksi todistettu jäljennös on toimitettava pyynnöstä tarkastetun aluksen lippuvaltiolle.21 artiklaAlusten päälliköiden velvollisuudet tarkastuksen aikanaKalastusaluksen päällikön on35.  helpotettava ripeää ja turvallista alukselle nousemista sekä poistumista aluksesta 47 artiklan 2 kohdassa tarkoitettua menettelyä noudattaen hyväksyttyjen vaatimusten mukaisesti;36.  toimittava yhteistyössä aluksen tarkastamiseksi tämän asetuksen mukaisesti ja annettava apuaan tätä tarkoitusta varten; päällikkö ei saa estää NEAFC-tarkastajia suorittamasta tehtäviään eikä uhkailla näitä tai häiritä näiden tehtävien suorittamista; päälliköiden on myös varmistettava tarkastajien turvallisuus;37.  annettava tarkastajien olla yhteydessä lippuvaltion ja tarkastuksen suorittavan valtion viranomaisiin;38.  päästettävä tarkastaja kalastusaluksen kaikkiin osiin, kansille ja sisätiloihin sekä annettava näiden tarkastaa aluksella olevat saaliit (jalostetut tai jalostamattomat), verkot tai muut pyydykset, varusteet ja kaikki tiedot tai asiakirjat, joita tarkastaja pitää 20 artiklan 2 kohdan mukaisesti tarpeellisina;39.  annettava tarkastajalle tämän pyytämien asiakirjojen jäljennökset, ja40.  tarjottava tarkastajille kohtuulliset olosuhteet, mukaan lukien majoitus ja ruokailu, niin kauan, kun tarkastajat oleskelevat aluksella 32 artiklan 3 kohdan mukaisesti.IV LUKUSatamavaltion toteuttama jonkin muun sopimuspuolen lipun alla purjehtivien kalastusalusten valvonta22 artiklaSoveltamisalaTässä luvussa säädettyjä säännöksiä sovelletaan jäsenvaltioiden satamissa tapahtuviin jonkin muun sopimuspuolen lipun alla purjehtivien kalastusalusten yleissopimusalueella pyytämien ja sen jälkeen jäädytettyjen kalojen purkamisiin ja jälleenlaivauksiin, sanotun kuitenkaan rajoittamatta asetuksen (ETY) N:o 2847/93 sekä laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun neuvoston asetuksen (EY) N:o 1005/2008 (LIS-asetus) soveltamista.23 artiklaNimetyt satamatJäsenvaltioiden on nimettävä ja ilmoitettava komissiolle satamat tai lähellä rannikkoa olevat paikat, joissa 22 artiklassa tarkoitetut kalatuotteiden purkamis- tai jälleenlaivaustoimet sekä satamapalvelut ovat sallittuja. Komissio ilmoittaa NEAFC:n sihteeristölle näistä paikoista ja mahdollisista nimettyjen satamien luetteloon tehtävistä muutoksista vähintään 15 päivää ennen muutoksen voimaantuloa.Jonkin muun sopimuspuolen lipun alla purjehtivien kalastusalusten yleissopimusalueella pyytämien ja sen jälkeen jäädytettyjen kalojen purkaminen ja jälleenlaivaus sallitaan ainoastaan nimetyissä satamissa.24 artiklaSatamaan saapumista koskeva ennakkoilmoitus1. Poiketen siitä, mitä asetuksen (ETY) N:o 2847/93 28 e artiklan 1 kohdassa säädetään, kaikkien tämän asetuksen 22 artiklassa tarkoitettuja kaloja kuljettavien kalastusalusten päälliköiden tai näiden edustajien, jotka aikovat saapua satamaan purkamista tai jälleenlaivausta varten, on annettava sen sataman, jota he aikovat käyttää, jäsenvaltion toimivaltaisille viranomaisille ilmoitus vähintään kolme työpäivää ennen arvioitua saapumisaikaa.Jäsenvaltio voi kuitenkin asettaa jonkin toisen määräajan ilmoituksen tekemiselle ottaen erityisesti huomioon kalavesien ja sen satamien välisen etäisyyden. Jäsenvaltion on tällöin ilmoitettava asiasta viipymättä komissiolle tai sen nimeämälle elimelle sekä NEAFC:n sihteeristölle.2. Alusten päälliköt tai heidän edustajansa voivat peruuttaa ennakkoilmoituksen antamalla sen sataman, jota he haluavat käyttää, toimivaltaisille viranomaisille tätä koskevan ilmoituksen vähintään 24 tuntia ennen ilmoitettua arvioitua satamaan saapumisaikaa.Jäsenvaltio voi kuitenkin asettaa jonkin toisen määräajan peruutusta koskevan ilmoituksen tekemiselle. Jäsenvaltion on tällöin ilmoitettava asiasta viipymättä komissiolle tai sen nimeämälle elimelle sekä NEAFC:n sihteeristölle. Ilmoitukseen on liitettävä jäljennös alkuperäisestä ilmoituksesta, johon on kirjoitettava viistosti "CANCELLED" ("peruutettu").3. Satamajäsenvaltion toimivaltaisten viranomaisten on toimitettava 1 ja 2 kohdassa tarkoitetun ilmoituksen jäljennös viipymättä kalastusaluksen lippuvaltiolle ja luovuttavien alusten lippujäsenvaltiolle tai -valtioille, kun alus suorittaa jälleenlaivaustoimia. Myös 1 ja 2 kohdassa tarkoitetun ilmoituksen jäljennös on toimitettava komissiolle tai sen nimeämälle elimelle, joka lähettää sen viipymättä NEAFC:n sihteeristölle.4. Satamajäsenvaltion on evättävä pääsy satamiinsa aluksilta, jotka eivät ole antaneet vaadittua ennakkoilmoitusta satamaan saapumisesta.5. Tämän artiklan soveltamista koskevat yksityiskohtaiset säännöt ja erityisesti ilmoituksen toimittamismuoto ja -tapa määritellään 47 artiklan 2 kohdassa tarkoitettua menettelyä noudattaen.25 artiklaLupa purkaa aluksesta tai jälleenlaivata1. Purkamista tai jälleenlaivaamista aikovan kalastusaluksen lippuvaltion tai, jos alus suorittaa jälleenlaivaustoimia yhteisön vesialueiden ulkopuolella, luovuttavien alusten lippuvaltion tai lippuvaltioiden on palauttamalla 24 artiklassa tarkoitetun ennakkoilmoituksen jäljennös vahvistettava, että41.  kalastusaluksilla, joiden on ilmoitettu pyytäneen kalat, oli riittävä ilmoitetun lajin kiintiö;42.  aluksella olevat kalamäärät oli asianmukaisesti ilmoitettu ja, ne oli otettu huomioon mahdollisesti sovellettavia saalis- ja pyyntiponnistusrajoituksia laskettaessa;43.  kalastusaluksilla, joiden on ilmoitettu pyytäneen kalat, oli lupa kalastaa ilmoitetuilla alueilla;44.  alusten läsnäolo ilmoitetun saaliin alueella on tarkistettu VMS-tietojen perusteella.2. Purkamis- tai jälleenlaivaustoimet voidaan aloittaa vasta kun satamajäsenvaltion toimivaltaiset viranomaiset ovat antaneet niihin luvan. Lupa voidaan antaa vasta kun 1 kohdassa tarkoitettu vahvistus on saatu lippuvaltiolta.3. Poiketen siitä, mitä 2 kohdassa säädetään, satamajäsenvaltion toimivaltaiset viranomaiset voivat sallia saaliin purkamisen kokonaan tai osittain, vaikkei 1 kohdassa tarkoitettua vahvistusta olisikaan saatu, mutta niiden on tällöin pidettävä kyseiset kalat varastossa omassa valvonnassaan. Kalat voidaan vapauttaa myyntiin, ottaa haltuun tai kuljettaa vasta kun 1 kohdassa tarkoitettu vahvistus on saatu. Jos vahvistusta ei saada 14 vuorokauden kuluessa purkamisesta, satamavaltion toimivaltaiset viranomaiset voivat takavarikoida kalat ja hävittää ne kansallisen lainsäädännön mukaisesti.4. Satamajäsenvaltion toimivaltaisten viranomaisten on ilmoitettava aluksen päällikölle viipymättä, sallivatko ne purkamisen tai jälleenlaivauksen vai ei, ja ilmoitettava päätöksestään komissiolle tai sen nimeämälle elimelle, joka välittää tiedon NEAFC:n sihteeristölle.5. Tämän artiklan soveltamista koskevat yksityiskohtaiset säännöt vahvistetaan 47 artiklan 2 kohdassa tarkoitettua menettelyä noudattaen.26 artiklaSatamatarkastukset1. Jäsenvaltioiden on tarkastettava satamissaan vähintään 15 prosenttia purkamisista tai jälleenlaivaamisista kunakin raportointivuonna.2. Tarkastuksissa on seurattava koko purkamis- tai jälleenlaivaamistointa, ja niissä on tehtävä ristiintarkastus purkamista koskevaan ennakkoilmoitukseen merkittyjen lajikohtaisten määrien ja purettujen tai jälleenlaivattujen lajikohtaisten määrien välillä. Kun purkaminen tai jälleenlaivaus on saatu päätökseen, tarkastajan on tarkistettava ja kirjattava aluksella jäljellä olevat kalamäärät lajeittain.3. Kansallisten tarkastajien on tehtävä kaikkensa välttääkseen viivyttämästä alusta turhaan ja varmistettava, että alukselle koituu mahdollisimman vähän häiriötä ja vaivaa ja että kalan laadun heikkenemiseltä vältytään.4. Satamajäsenvaltio voi kutsua muiden sopimuspuolten tarkastajia osallistumaan omiin tarkastuksiinsa tarkkailemaan jonkin muun sopimuspuolen lipun alla purjehtivien kalastusalusten pyytämien kalavarojen purkamis- ja jälleenlaivaustoimien tarkastusta.27 artiklaTarkastuskertomukset1. Jokainen tarkastus on dokumentoitava laatimalla 47 artiklan 2 kohdassa säädettyä menettelyä noudattaen vahvistetun mallin mukainen tarkastuskertomus2. Aluksen päällikkö voi esittää huomautuksia tarkastuskertomuksesta, joka tarkastajan ja päällikön on allekirjoitettava tarkastuksen päätteeksi. Jäljennös tarkastuskertomuksesta on annettava kalastusaluksen päällikölle.3. Kustakin tarkastuskertomuksesta on toimitettava jäljennös viipymättä tarkastetun aluksen lippuvaltiolle ja luovuttavien alusten lippuvaltiolle tai -valtioille, jos kalastusalus on suorittanut jälleenlaivaustoimia, komissiolle tai sen nimeämälle elimelle sekä NEAFC:n sihteeristölle. Tarkastuskertomuksen alkuperäiskappale tai oikeaksi todistettu jäljennös on toimitettava pyynnöstä tarkastetun aluksen lippuvaltiolle.V LUKURikkomukset28 artiklaSoveltamisalaTässä luvussa säädettyjä säännöksiä sovelletaan yhteisön kalastusaluksiin sekä muun sopimuspuolen lipun alla purjehtiviin kalastusaluksiin, jotka harjoittavat tai aikovat harjoittaa sääntelyalueella oleviin kalavaroihin kohdistuvaa kalastustoimintaa, sanotun kuitenkaan rajoittamatta asetuksen (ETY) N:o 2847/93 ja asetuksen (EY) N:o 1005/2008 soveltamista.29 artiklaRikkomusmenettelyt1. Jos tarkastajilla on perusteltuja syitä uskoa, että kalastusalus on toiminut NEAFC:n hyväksymien toimenpiteiden vastaisesti, tarkastajien on45.  kirjattava rikkomus 19 artiklan 2 kohdassa, 20 artiklan 8 kohdassa tai 27 artiklassa tarkoitettuun kertomukseen;46.  toteutettava kaikki tarvittavat toimenpiteet todisteiden turvaamiseksi ja säilyttämiseksi. Kaikkiin pyydykseen osiin, joita tarkastaja katsoo käytetyn sovellettavien toimenpiteiden vastaisesti, voidaan kiinnittää pysyvästi tunniste;47.  pyrittävä kaikin keinoin ottamaan viipymättä yhteys tarkastetun aluksen lippuvaltion tarkastajaan tai nimettyihin viranomaisiin;48.  toimitettava tarkastuskertomus pikaisesti komissiolle tai sen nimeämälle elimelle.2. Tarkastuksen suorittavan jäsenvaltion on toimitettava kirjallisesti yksityiskohtaiset tiedot rikkomuksesta, johon tarkastettu alus on syyllistynyt, tarkastetun aluksen lippuvaltion nimetyille viranomaisille ja komissiolle tai tämän nimeämälle elimelle mahdollisuuksien mukaan tarkastuksen aloittamista seuraavan työpäivän kuluessa.3. Tarkastuksen suorittavan jäsenvaltion on toimitettava alkuperäinen valvonta- tai tarkastuskertomus ja kaikki liiteasiakirjat viipymättä tarkastetun aluksen lippuvaltion toimivaltaisille viranomaisille, ja jäljennös kertomuksesta komissiolle tai sen nimeämälle elimelle, joka toimittaa sen edelleen NEAFC:n sihteeristölle.30 artiklaRikkomusten jatkotoimet1. Jäsenvaltion saadessa toiselta sopimuspuolelta tai toiselta jäsenvaltiolta ilmoituksen, jonka mukaan sen lipun alla purjehtiva kalastusalus on rikkonut sääntöjä, sen on toimittava nopeasti rikkomista koskevien todisteiden saamiseksi ja tarkastelemiseksi kansallisen lainsäädäntönsä mukaisesti sekä toteutettava jatkotoimien kannalta tarpeelliset lisätutkimukset ja tarkastettava mahdollisuuksien mukaan asianomainen kalastusalus.2. Jäsenvaltioiden on nimettävä viranomaiset, joilla on valtuudet ottaa vastaan rikkomuksia koskevat todisteet, ja ilmoitettava komissiolle tai sen nimeämälle elimelle näiden viranomaisten osoite ja kyseisten tietojen mahdolliset muutokset. Komissio tai sen nimeämä elin toimittaa tiedot edelleen NEAFC:n sihteeristölle.31 artiklaVakavat rikkomuksetTämän asetuksen soveltamiseksi pidetään vakavana rikkomuksena:49.  kalastusta ilman lippuvaltion antamaa voimassa olevaa lupaa;50.  kalastusta ilman kiintiötä tai kiintiön täytyttyä;51.  kiellettyjen pyydysten käyttöä;52.  huomattavan epätäsmällisiä saalisilmoituksia;53.  9 ja 11 artiklan säännösten toistuvaa noudattamatta jättämistä;54.  saaliin purkamista tai jälleenlaivaamista satamassa, jota ei ole nimetty 23 artiklan säännösten mukaisesti;55.  24 artiklan säännösten noudattamatta jättämistä;56.  saaliin purkamista tai jälleenlaivaamista ilman 25 artiklassa tarkoitettua satamavaltion lupaa;57.  tarkastajan tehtävien suorittamisen estämistä;58.  sellaisen kannan kohdennettua pyyntiä, jonka kalastus on keskeytetty tai kielletty;59.  kalastusaluksen merkintöjen tai tunnistus- tai rekisteröintitietojen väärentämistä tai peittämistä;60.  tutkinnan kannalta merkityksellisen todistusaineiston salaamista, muuttamista tai hävittämistä;61.  useita rikkomuksia, jotka yhdessä osoittavat vakavaa välinpitämättömyyttä säilyttämis- ja hoitotoimenpiteitä kohtaan;62.  jälleenlaivaukseen tai yhteisiin kalastustoimiin osallistumista sellaisen muun kuin sopimuspuolen, jolle NEAFC ei ole myöntänyt yhteistyötä tekevän muun kuin sopimuspuolen asemaa, alusten kanssa;63.  elintarvikkeiden, polttoaineen tai muiden palvelujen tarjoamista 44 artiklassa tarkoitettuihin luetteloihin sisällytetyille aluksille.32 artiklaVakavien rikkomusten jatkotoimet1. Jos tarkastajalla on perusteltuja syitä epäillä aluksen syyllistyneen vakavaan rikkomukseen 31 artiklan mukaisesti, hänen on ilmoitettava tästä rikkomuksesta viipymättä 29 artiklan 3 kohdan mukaisesti komissiolle tai sen nimeämälle elimelle, tarkastetun aluksen lippuvaltion asianomaisille viranomaisille sekä luovuttavien alusten lippuvaltiolle tai lippuvaltioille, jos kalastusalus on suorittanut jälleenlaivaustoimia, ja toimitettava jäljennös NEAFC:n sihteeristölle.2. Tarkastajan on turvattava todisteiden säilyttäminen toteuttamalla kaikki todistusaineiston turvaamiseksi ja säilyttämiseksi tarvittavat toimenpiteet siten, että kalastustoiminnalle aiheutuu mahdollisimman vähän haittaa ja häiriöitä.3. Tarkastaja voi viipyä kalastusaluksella ajan, joka on tarpeen rikkomusta koskevien tietojen ilmoittamiseksi 33 artiklassa tarkoitetulle asianmukaisesti valtuutetulle tarkastajalle, tai siihen asti, kun lippuvaltio vastaa pyytämällä tarkastajan poistumaan kalastusaluksesta.33 artiklaJatkotoimet yhteisön aluksen tekemän vakavan rikkomuksen tapauksessa1. Lippujäsenvaltioiden on vastattava viipymättä 32 artiklan 1 kohdassa tarkoitettuun ilmoitukseen ja varmistettava, että asianmukaisesti valtuutettu tarkastaja tarkastaa aluksen 72 tunnin kuluessa rikkomuksen osalta. Asianmukaisesti valtuutetun tarkastajan on noustava kyseiselle kalastusalukselle ja tutkittava NEAFC-tarkastajan toteamat epäiltyä rikkomusta koskevat todisteet sekä toimitettava tämän tutkinnan tulokset mahdollisimman nopeasti lippujäsenvaltion toimivaltaiselle viranomaiselle ja komissiolle tai sen nimeämälle elimelle.2. Tulosten ilmoittamisen jälkeen lippujäsenvaltioiden on, jos todisteet antavat siihen aihetta, vaadittava kalastusalusta palaamaan viipymättä ja joka tapauksessa viimeistään 24 tunnin kuluessa kyseisen lippujäsenvaltion nimeämään satamaan sen alaisuudessa suoritettavaa perusteellista tarkastusta varten.3. Lippujäsenvaltio voi antaa tarkastuksen suorittavalle valtiolle luvan viedä alus viipymättä lippujäsenvaltion nimeämään satamaan.4. Jos kalastusalusta ei kutsuta satamaan, lippujäsenvaltion on toimitettava perustelut kohtuullisessa ajassa komissiolle tai sen nimeämälle elimelle sekä tarkastuksen suorittavalle valtiolle. Komissio tai sen nimeämä elin toimittaa nämä perustelut edelleen NEAFC:n sihteeristölle.5. Jos kalastusalusta vaaditaan siirtymään lippujäsenvaltion nimeämään satamaan perusteellista tarkastusta varten 2 tai 3 kohdan mukaisesti, muun sopimuspuolen NEAFC-tarkastaja voi kalastusaluksen lippujäsenvaltion suostumuksella nousta alukseen sen ollessa matkalla satamaan, jäädä alukseen sen satamaan saapumiseen asti sekä olla läsnä, kun alusta tarkastetaan satamassa.6. Lippujäsenvaltioiden on ilmoitettava viipymättä komissiolle tai sen nimeämälle elimelle perusteellisen tarkastuksen tulokset ja rikkomuksen johdosta toteuttamansa toimenpiteet.7. Tämän artiklan soveltamista koskevat yksityiskohtaiset säännöt määritellään 47 artiklan 2 kohdassa tarkoitettua menettelyä noudattaen.34 artiklaRikkomuksista ilmoittaminen ja jatkotoimet1. Jäsenvaltioiden on ilmoitettava komissiolle tai sen nimeämälle elimelle kunkin vuoden 15 päivään helmikuuta mennessä NEAFC:n toimenpiteiden osalta edellisen kalenterivuoden rikkomuksiin sovellettavien menettelyjen tilanne. Rikkomukset on merkittävä jokaiseen myöhempään raporttiin, kunnes menettelyt on asianomaisen jäsenvaltion lainsäädännön mukaisesti saatettu päätökseen. Komissio tai sen nimeämä elin toimittaa ilmoitukset edelleen NEAFC:n sihteeristölle ennen 1 päivää maaliskuuta.2. Edellä 1 kohdassa tarkoitetussa ilmoituksessa mainitaan menettelyjen nykyinen vaihe ja erityisesti onko asia vireillä, muutoksenhaun kohteena vaiko vielä tutkinnan alaisena. Ilmoituksessa on kuvattava tarkasti määrättyjä seuraamuksia ja mainittava erityisesti sakkojen suuruus, takavarikoitujen kalojen ja/tai pyydysten arvo ja mahdolliset kirjalliset varoitukset sekä annettavat selvitykset tapauksista, joissa ei ole toteutettu toimenpiteitä.35 artiklaTarkastuskertomusten käsittely1. Jäsenvaltioiden on pidettävä muiden jäsenvaltioiden tai sopimuspuolten tarkastajien suunnitelman mukaisesti toimittamia kertomuksia samanarvoisina kuin omien tarkastajiensa laatimia ja toimittava niiden osalta samoin kuin omien tarkastajiensa laatimien kertomusten johdosta.2. Jäsenvaltioiden on tehtävä yhteistyötä keskenään ja muiden asianomaisten sopimuspuolten kanssa oikeudellisten tai muiden menettelyjen helpottamiseksi, jos se on aiheellista tarkastajan suunnitelman mukaisesti antaman kertomuksen perusteella.36 artiklaTarkastus- ja valvontatoimista ilmoittaminen1. Jäsenvaltioiden on ilmoitettava komissiolle tai sen nimeämälle elimelle kunkin vuoden 15 päivään helmikuuta mennessä edellisen kalenterivuoden osalta64.  niiden 19, 20 ja 26 artiklan mukaisesti toteuttamien tarkastusten lukumäärä, erikseen kunkin sopimuspuolen aluksiin kohdistuneiden tarkastusten lukumäärä ja rikkomustapauksista asianomaisen aluksen tarkastuksen päivämäärä ja aluksen sijainti tarkastushetkellä sekä rikkomuksen laatu;65.  NEAFC-valvontalentojen tuntimäärä, NEAFC-meripartiointipäivien lukumäärä, havaintojen lukumäärä, joissa otetaan huomioon sekä sopimuspuolen että muun kuin sopimuspuolen alukset, sekä niiden yksittäisten alusten luettelo, joiden osalta on laadittu valvontakertomus.2. Komissio tai sen nimeämä elin kokoaa yhteisön kertomuksen jäsenvaltioiden ilmoitusten perusteella. Se lähettää yhteisön kertomuksen NEAFC:n sihteeristölle viimeistään kunkin vuoden 1 päivänä maaliskuuta.VI LUKUToimenpiteet, joilla kannustetaan muiden kuin sopimuspuolten kalastusaluksia noudattamaan sääntöjä paremmin37 artiklaSoveltamisala1. Tämän luvun säännöksiä sovelletaan muiden kuin sopimuspuolten kalastusaluksiin, jotka harjoittavat tai aikovat harjoittaa yleissopimusalueella oleviin kalavaroihin kohdistuvaa kalastustoimintaa.2. Tätä lukua sovelletaan sen kuitenkaan rajoittamatta asetuksen (ETY) N:o 2847/93, asetuksen (EY) N:o 1093/94 ja asetuksen (EY) N:o 1005/2008 soveltamista.38 artiklaMuiden kuin sopimuspuolten alusten tarkkailu ja tunnistaminen1. Jäsenvaltioiden on toimitettava komissiolle tai sen nimeämälle elimelle viipymättä tiedot muun kuin sopimuspuolen aluksista, joiden on havaittu tai muulla tavoin tunnistettu harjoittavan kalastustoimintaa yleissopimusalueella. Komissio tai sen nimeämä elin ilmoittaa viipymättä NEAFC:n sihteeristölle ja kaikille jäsenvaltioille jokaisesta saamastaan tarkkailukertomuksesta.2. Jos jäsenvaltio havaitsee muun kuin sopimuspuolen aluksen, sen on pyrittävä ilmoittamaan alukselle viipymättä, että se on havaittu tai muulla tavoin tunnistettu harjoittamasta kalastustoimintaa yleissopimusalueella, ja ellei aluksen lippuvaltiolle ole myönnetty NEAFC:n yhteistyötä tekevän muun kuin sopimuspuolen asemaa, sen oletetaan toimivan yleissopimuksen nojalla vahvistettujen säilyttämistä koskevien NEAFC:n suositusten vastaisesti.3. Jos on kyse jälleenlaivaustoimista, joihin osallistuu havaittu tai muutoin tunnistettu muun kuin sopimuspuolen alus, olettamusta säilyttämis- ja täytäntöönpanotoimenpiteiden vastaisesti toimimisesta sovelletaan myös kaikkiin muihin muun kuin sopimuspuolen aluksiin, joiden on todettu osallistuneen kyseisiin toimiin mainitun aluksen kanssa.39 artiklaTarkastukset merellä1. NEAFC-tarkastajien on pyydettävä lupaa saada nousta muun kuin sopimuspuolen alukseen, jonka sopimuspuoli on havainnut tai muutoin todennut harjoittavan kalastustoimintaa yleissopimusalueella, ja tarkastaa se. Jos alus suostuu tarkastajan alukselle nousemiseen, tarkastus on dokumentoitava laatimalla 20 artiklan 9 kohdassa tarkoitettu tarkastuskertomus.2. NEAFC-tarkastajien on toimitettava tarkastuskertomuksen jäljennös viipymättä komissiolle tai sen nimeämälle elimelle, NEAFC:n sihteeristölle ja muun kuin sopimuspuolen aluksen päällikölle. Jos todisteet antavat siihen aihetta, voi jäsenvaltio toteuttaa asianmukaiset kansainvälisen oikeuden mukaiset toimet. Jäsenvaltioita kannustetaan tarkastelemaan kansallisten toimenpiteiden soveltuvuutta lainkäyttövaltansa käyttämiseksi tällaisiin aluksiin.3. Jos aluksen päällikkö ei suostu tarkastajan alukselle nousemiseen eikä aluksen tarkastamiseen tai ei täytä joitakin 21 artiklan 1–4 kohdassa säädetyistä velvoitteista, aluksen oletetaan harjoittaneen laitonta, ilmoittamatonta ja sääntelemätöntä kalastustoimintaa. NEAFC-tarkastajan on ilmoitettava asiasta viipymättä komissiolle tai sen nimeämälle elimelle, joka välittää tiedon pikaisesti NEAFC:n sihteeristölle.40 artiklaSatamaan saapuminen1. Muun kuin sopimuspuolen kalastusaluksen päällikkö voi viedä aluksen ainoastaan 23 artiklan mukaisesti nimettyyn satamaan. Päällikön, joka aikoo saapua jäsenvaltion satamaan, on annettava kyseisen satamajäsenvaltion toimivaltaisille viranomaisille saapumista koskeva ilmoitus 24 artiklan mukaisesti. Asianomaisen satamajäsenvaltion on välitettävä tieto viipymättä aluksen lippuvaltiolle ja komissiolle tai sen nimeämälle elimelle, joka toimittaa sen edelleen NEAFC:n sihteeristölle.2. Satamajäsenvaltion on evättävä pääsy satamiinsa aluksilta, jotka eivät ole antaneet 24 artiklassa tarkoitettua ennakkoilmoitusta satamaan saapumisesta.41 artiklaTarkastukset satamissa1. Jäsenvaltioiden on varmistettava, että kaikki sen satamiin saapuvat muun kuin sopimuspuolen alukset tarkastetaan. Aluksesta ei saa purkaa eikä jälleenlaivata saaliita ennen kuin kyseinen tarkastus on tehty. Jokainen tarkastus on dokumentoitava laatimalla 27 artiklan mukainen tarkastuskertomus. Jos aluksen päällikkö ei täytä jotakin 21 artiklan 1–4 kohdassa säädetyistä velvoitteista, aluksen oletetaan harjoittaneen laitonta, ilmoittamatonta ja sääntelemätöntä kalastustoimintaa.2. Jäsenvaltioiden satamissa suoritetuista muun kuin sopimuspuolen alusten tarkastusten tuloksista ja mahdollisista jatkotoimista on viipymättä ilmoitettava komissiolle tai sen nimeämälle elimelle, joka välittää tiedot edelleen NEAFC:n sihteeristölle.42 artiklaPurkamiset, jälleenlaivaukset ja yhteiset kalastustoimet1. Purkamis- ja jälleenlaivaustoimet voidaan aloittaa vasta kun satamavaltion toimivaltaiset viranomaiset ovat antaneet niihin luvan.2. Purkaminen ja jälleenlaivaaminen muun kuin sopimuspuolen 41 artiklan mukaisesti tarkastetusta aluksesta on kiellettyä kaikkien jäsenvaltioiden satamissa ja vesillä, jos tarkastuksesta käy ilmi, että aluksella on lajeja, joihin sovelletaan yleissopimuksen nojalla annettuja suosituksia, ellei aluksen päällikkö osoita toimivaltaisille viranomaisille riittäviä todisteita siitä, että kalat on pyydetty sääntelyalueen ulkopuolelta tai kaikkien asiaa koskevien yleissopimuksen nojalla laadittujen suositusten mukaisesti.3. Alus ei saa purkaa tai osallistua jälleenlaivaustoimiin, jos aluksen lippujäsenvaltio tai, kun kyseessä ovat jälleenlaivaustoimet, luovuttavien alusten lippuvaltio tai lippuvaltiot ei toimita tai eivät toimita 25 artiklassa tarkoitettua vahvistusta.4. Purkaminen ja jälleenlaivaaminen kielletään myös siinä tapauksessa, että aluksen päällikkö ei täytä jotakin 21 artiklan 1–4 kohdassa säädetyistä velvoitteista.43 artiklaMuiden kuin sopimuspuolten alusten toimintaa koskevat ilmoitukset1. Jäsenvaltioiden on ilmoitettava komissiolle tai sen nimeämälle elimelle kunkin vuoden 15 päivään helmikuuta mennessä edellisen kalenterivuoden osalta66.  suunnitelman mukaisesti merellä tai satamissaan suorittamiensa muun kuin sopimuspuolen alusten tarkastusten lukumäärä, tarkastettujen alusten nimet ja lippuvaltiot, päivämäärät ja tarvittaessa satamat, joissa tarkastukset suoritettiin, sekä tarkastusten tulokset, ja67.  jos kalat puretaan tai jälleenlaivataan tämän suunnitelman mukaisesti tehdyn tarkastuksen jälkeen, myös 42 artiklan mukaisesti esitetyt todisteet.2. Valvontakertomusten ja tarkastustietojen lisäksi jäsenvaltiot voivat milloin tahansa toimittaa komissiolle tai sen nimeämälle elimelle lisätietoja, joilla voi olla merkitystä sellaisten muiden kuin sopimuspuolten alusten tunnistamiselle, jotka saattavat harjoittaa laitonta, sääntelemätöntä ja ilmoittamatonta kalastusta yleissopimusalueella.3. Komissio tai sen nimeämä elin toimittaa näiden tietojen perusteella muiden kuin sopimuspuolten alusten toimintaa koskevan kokonaiskertomuksen NEAFC:n sihteeristölle kunkin vuoden 1 päivään maaliskuuta mennessä.44 artiklaLaitonta, ilmoittamatonta ja sääntelemätöntä kalastustoimintaa harjoittavat aluksetJäsenvaltioiden on varmistettava, että NEAFC:n laatimaan alustavaan LIS-alusten luetteloon (A-luettelo) sisällytetyt alukset68.  tarkastetaan 41 artiklan säännösten mukaisesti niiden saapuessa jäsenvaltioiden satamiin;69.  eivät saa lupaa purkaa eivätkä jälleenlaivata saalistaan jäsenvaltioiden satamissa tai näiden lainkäyttövaltaan kuuluvilla vesillä;70.  eivät saa apua jäsenvaltioiden lipun alla purjehtivilta kalastusaluksilta, apualuksilta, säiliöaluksilta, emäaluksilta eivätkä rahtialuksilta, eivätkä ne saa osallistua jälleenlaivaustoimiin tai yhteisiin kalastustoimiin kyseisten alusten kanssa;71.  eivät saa elintarvikkeita, polttoainetta tai muita palveluja.VII lukuLoppusäännökset45 artiklaLuottamuksellisuusAsetuksen (ETY) N:o 2847/1993 37 artiklassa säädettyjen velvoitteiden lisäksi jäsenvaltioiden ja komission on noudatettava 47 artiklan 2 kohdassa vahvistettua menettelyä noudattaen annettuja tietojen luottamuksellisuutta koskevia sääntöjä.46 artiklaTäytäntöönpanoTämän asetuksen säännösten täytäntöönpanon edellyttämät toimenpiteet hyväksytään 47 artiklan 2 kohdassa vahvistettua menettelyä noudattaen.47 artikla1. Komissiota avustaa kalastus- ja vesiviljelyalan hallintokomitea, jäljempänä ’komitea’.2. Jos tähän kohtaan viitataan, sovelletaan päätöksen 1999/468/EY 4 ja 7 artiklaa. Päätöksen 1999/468/EY 4 artiklan 3 kohdassa tarkoitetuksi määräajaksi vahvistetaan yksi kuukausi.3. Komitea vahvistaa työjärjestyksensä.48 artiklaMuutoksia koskeva menettelyTämän asetuksen säännöksiä voidaan muuttaa 47 artiklan 2 kohdassa tarkoitettua menettelyä noudattaen yhteisössä pakollisiksi tulevien NEAFC:n valvonta- ja täytäntöönpanotoimenpiteiden saattamiseksi osaksi yhteisön lainsäädäntöä.Liitettä voidaan muuttaa 47 artiklan 2 kohdassa säädettyä menettelyä noudattaen.49 artiklaKumoaminenKumotaan asetus (EY) N:o 2791/1999 ja asetuksen (EY) N:o 43/2009 VIII luku sekä liite IX ja liite XV.50 artiklaVoimaantuloTämä asetus tulee voimaan […] päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja[…]LIITE Säännellyt kalavaratA) Pelagiset lajit ja valtamerilajitLaji (yleisnimi) | FAO-koodi | Tieteellinen nimi | ICES-suuralueet ja -alueet |Punasimppu | REB | Sebastes mentella | V, XII, XIV |Norjalainen kevätkutuinen silli (Atlantin-Skandinavian silli) | HER | Clupea harengus | I, II |Mustakitaturska | WHB | Micromesistius poutassou | IIa, IVa, Vb, VI, VII, XII, XIV |Makrilli | MAC | Scomber scombrus | IIa, IV, V, VI, VII, XII |Kolja | HAD | Melanogrammus aeglefinus | VIb |B) Syvänmeren lajitLaji (yleisnimi) | FAO-koodi | Tieteellinen nimi | ICES-suuarlueet |Atlantinsilokuore | ALC | Alepocehalus bairdii | I–XIV |Alepocephalus rostratus | PHO | Alepocephalus rostratus | I–XIV |Sinimora | ANT | Antimora rostrata | I–XIV |Mustahuotrakala | BSF | Aphanopus carbo | I–XIV |Islanninkissahai | API | Apristuris spp | I–XIV |Kultakuore | ARG | Argentina silus | I–XIV |Limapäät | ALF | Beryx spp. | I–XIV |Keila | USK | Brosme brosme | I–XIV |Nystypistinhai | GUP | Centrophorus granulosus | I–XIV |Suomupistinhai | GUQ | Centrophorus squamosus | I–XIV |Tummavalohai | CFB | Centroscyllium fabricii | I–XIV |Ruskosusihai | CYO | Centroscymnus coelolepis | I–XIV |Kuonosamettihai | CYP | Centroscymnus crepidater | I–XIV |Syvänmerenpunataskurapu | KEF | Chaceon (Geryon) affinis | I–XIV |Sillikuningas | CMO | Chimaera monstrosa | I–XIV |Kaulushai | HXC | Chlamydoselachus anguineus | I–XIV |Meriankerias | COE | Conger conger | I–XIV |Lestikala | RNG | Coryphaenoides rupestris | I–XIV |Leijahai | SCK | Dalatias licha | I–XIV |Lattahai | DCA | Deania calceus | I–XIV |Hohtosyvänneahven | EPI | Epigonus telescopus | I–XIV |Isovalohai | SHL | Etmopterus princeps | I–XIV |Samettivalohai | SHL | Etmopterus spinax | I–XIV |Rengaskissahai | SHO | Galeus melastomus | I–XIV |Laji (yleisnimi) | FAO-koodi | Tieteellinen nimi | ICES-suuarlueet |Pohjankissahai | GAM | Galeus murinus | I–XIV |Sinisuusimppu | BRF | Helicolenus dactylopterus | I–XIV |Kidushai | SBL | Hexanchus griseus | I–XIV |Keltaroussi | ORY | Hoplostethus atlanticus | I–XIV |Välimerenroussi | HPR | Hoplostethus mediterraneus | I–XIV |Sillikuningas | CYH | Hydrolagus mirabilis | I–XIV |Hopeahuotrakala | SFS | Lepidopus caudatus | I–XIV |Kivinilkka | ELP | Lycodes esmarkii | I–XIV |Jäälestikala | RHG | Marcrourus berglax | I–XIV |Tylppäpyrstömolva | BLI | Molva dypterigia | I–XIV |Molva | LIN | Molva molva | I–XIV |Mora | RIB | Mora moro | I–XIV |Purjehai | OXN | Oxynotus paradoxus | I–XIV |Pilkkupagelli | SBR | Pagellus bogaraveo | I–XIV |Luikeroturskat | GFB | Phycis spp. | I–XIV |Hylkyahven | WRF | Polyprion americanus | I–XIV |Pyörörausku | RJY | Raja fyllae | I–XIV |Jäärausku | RJG | Raja hyperborea | I–XIV |Rausku | JAD | Raja nidarosiensus | I–XIV |Grönlanninpallas | GHL | Reinhardtius hippoglossoides | I–XIV |Atlantinnokkakuningas | RCT | Rhinochimaera atlantica | I–XIV |Scymnodon ringens | SYR | Scymnodon ringens | I–XIV |Pikkupunasimppu | SFV | Sebastes viviparus | I–XIV |Holkeri | GSK | Somniosus microcephalus | I–XIV |Trachyscorpia cristulata | TJX | Trachyscorpia cristulata | I–XIV |[1] EUVL C , , s. .[2] EUVL C , , s. ..[3] EYVL L 227, 12.8.1981, s. 21.[4] EUVL L 22, 26.1.2009, s. 1.[5] EYVL L 261, 20.10.1993, s. 1.[6] EYVL L 184, 17.7.1999, s. 23.[7] EUVL L 56, 2.3.2005, s. 8.


Avis juridique important

|

51996PC0044(22)

Ehdotus neuvoston asetus (EY) N:o ... viinikaupan yhteisestä järjestämisestä annetun asetuksen (ETY) N:o 822/87 muuttamisesta

Virallinen lehti nro C 125 , 27/04/1996 s. 0045

Ehdotus NEUVOSTON ASETUS (EY) N:o . . .,annettu . . .,viinikaupan yhteisestä järjestämisestä annetun asetuksen (ETY) N:o 822/87 muuttamisesta (96/C 125/22) 96/0073 (CNS)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 43 artiklan,ottaa huomioon komission ehdotuksen,ottaa huomioon Euroopan parlamentin ehdotuksen,ottaa huomioon talous- ja sosiaalikomitean lausunnon,sekä katsoo, ettäviinin uudet istutukset ovat kiellettyjä 31 päivään elokuuta 1996; viinialan markkinatilanne huomioon ottaen ja alan uudistusta koskevaa neuvoston päätöstä odotettaessa voimassa olevaa kieltoa olisi kuitenkin pidennettävä,Espanjan pöytäviinin tuotannon erityisolosuhteiden huomioon ottamiseksi on syytä säätää väliaikaisista poikkeuksista tiettyjen tässä jäsenvaltiossa tuotettujen pöytäviinien leikkaamisen ja kokonaishappoisuuden osalta; kokonaishappoisuutta koskeva poikkeus on syytä saattaa koskemaan myös Portugalissa tuotettuja viinejä,asetuksen (ETY) N:o 822/87 (1), sellaisena kuin se on viimeksi muutettuna asetuksella N:o 1544/95 (2), 17 artiklan 3 kohdassa säädetään, että tiettyä happamuuden vähentämisen muotoa saa käyttää ainoastaan väliaikaisesti; käynnissä olevaa kokeilua olisi pidennettävä viinivuoden 1996/1997 loppuun, jotta tästä tekniikasta voidaan päättää lopullisesti,asetuksen (ETY) N:o 822/87 46 artiklan 4 kohdassa säädetään, että rypälemehun edistämiskampanjoita voidaan toteuttaa ainoastaan viinivuoteen 1995/1996; niiden tehokkuuden arvioimiseksi olisi jatkettava niiden toteuttamista yhden viinivuoden ajan,asetuksen (ETY) N:o 822/87 39 artiklan 12 kohdassa ja 65 artiklan 5 kohdassa säädetään, että komissio esittää viinivuoden 1995/1996 aikana neuvostolle kertomuksen toisaalta rakenteellisten toimenpiteiden vaikutuksesta ja niiden suhteesta pakolliseen tislaukseen ja toisaalta viinien rikkidioksidin enimmäispitoisuuksista sekä mahdollisista asiaa koskevista ehdotuksista; kertomus vyöhykejaosta sekä rakenteellisten toimenpiteiden vaikutuksesta ja niiden suhteesta pakolliseen tislaukseen ei ole enää välttämätön alan uudet suuntaviivat huomioon ottaen; komissio on juuri esittänyt väkevöimistä koskevan kertomuksensa; näihin kertomuksiin ei tämän vuoksi ole enää syytä viitata, jarikkidioksidipitoisuuden muodostaman ongelman tärkeyden huomioon ottamiseksi on välttämätöntä laatia ehdotuksia, joissa otetaan huomioon kaikki tiedot ja erityisesti Kansainvälisen viiniviraston (Office international de la Vigne et du Vin, (OIV) työ, tämän vuoksi päättymistä olisi lykättävä yhdellä viinivuodella,ON ANTANUT TÄMÄN ASETUKSEN;1 artikla Muutetan asetus (ETY) N:o 822/87 seuraavasti:1. Korvataan 6 artiklan 1 kohdassa päivämäärä "31 päivä elokuuta 1996" päivämäärällä "31 päivä elokuuta 1997".2. Korvataan 16 artiklan 5 kohdan kolmannessa alakohdassa ilmaisu "1 päivän tammikuuta ja 31 päivän elokuuta 1996 välisenä aikana" ilmaisulla "1 päivän tammikuuta 1996 ja 31 päivän elokuuta 1997 välisenä aikana".3. Korvataan 17 artiklan 3 kohdassa päivämäärä "31 päivä elokuuta 1996" päivämäärällä "31 päivä elokuuta 1997".4. Poistetaan 18 artiklan 3 kohdan toinen alakohta.5. Asetuksen 39 artiklassaa) korvataan 3 kohdan kolmannessa alakohdassa ilmaisu "viinivuoden 1995/1996 loppuun" ilmaisulla "viinivuoden 1996/1997 loppuun".b) korvataan 3 kohdan neljännessä alakohdassa ilmaisu "viinivuodesta 1996/1997" ilmaisulla "viinivuodesta 1997/1998".c) korvataan 10 kohdassa ilmaisu "1995/1996" ilmaisulla "1996/1997".d) korvataan 11 kohdassa ilmaisu "1995/1996" ilmaisulla "1996/1997".e) poistetaan 12 kohta.6. Korvataan 46 artiklan 4 kohdassa ilmaisu "1995/1996" ilmaisulla "1996/1997".7. Asetuksen 65 artiklassaa) lisätään 2 kohdan b alakohtaan seuraava luetelmakohta:"- Yhdistyneestä kuningaskunnasta peräisin olevissa tma-laatuvalkoviineissä, jotka kuvataan ja joita esitellään Britannian lainsäädännön mukaisesti maininnalla "botrytis" tai vastaavilla maininnoilla kuten "noble harvest", "noble late harvested" tai "special late harvested".",b) korvataan 5 kohdassa päivämäärä "1 päivä huhtikuuta 1996" päivämäärällä "1 päivä huhtikuuta 1997" ja päivämäärä "1 päivä syyskuuta 1996" päivämäärällä "1 päivä syyskuuta 1997".8. Korvataan liitteessä I olevan 13 kohdan viimeisen alakohdan ilmaisu seuraavasti:"Viinivuonna 1996/1997 Portugalissa ja Espanjan viininviljelyn C-alueen muilla kuin Actuariasin, Balearesin, Cantabrian ja Galician alueilla samoin kuin Guipüzcoan ja Vizcayan provinsseissa valmistettujen ja Portugalin ja Espanjan omilla markkinoillaan nautittavaksi saatettujen pöytäviinien viinihappona ilmaistu kokonaishappoisuus saa olla 3,5 grammaa litraa kohti."2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty . . .Neuvoston puolesta. . .(1) EYVL N:o L 84, 27.3.1987, s. 2(2) EYVL N:o L 148, 30.6.1995, s. 31


Avis juridique important

|

51995PC0034(16)

Ehdotus neuvoston asetukseksi (EY) N:o ... markkinointivuoden 1994/95 pidentämisestä naudanliha-alalla

Virallinen lehti nro C 099 , 21/04/1995 s. 0024

Ehdotus:NEUVOSTON ASETUS (EY) N:o . . .annettu markkinointivuoden 1994/95 pidentämisestä naudanliha-alalla (95/C 99/16)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 4 artiklan,ottaa huomioon komission ehdotuksen,sekä katsoo, ettätäysikasvuisten nautojen interventiohinnoista 1 päivän heinäkuuta 1993 ja 30 päivän kesäkuuta 1996 väliseksi ajaksi 30 päivänä kesäkuuta 1992 annetun neuvoston asetuksen (ETY) N:o 2068/92 (), 1 artiklassa yhteisen maatalouspolitiikan uudistuksen mukaisesti naudanliha-alalle vahvistettuja interventiohintoja sovelletaan 1 päivän heinäkuuta 1995 ja 30 päivän kesäkuuta 1996 välisenä aikana vasta 1 päivästä heinäkuuta 1995 alkaen; sen vuoksi olisi pidennettävä kuluvaa markkinointivuotta 30 päivään kesäkuuta 1995 asti, jotta ohje- ja interventiohinnat säilyisivät nykyisen tasoisina kunnes siirrytään uuteen hintajärjestelmään,ON ANTANUT TÄMÄN ASETUKSEN:1 artikla Asetuksen (ETY) N:o 805/68 4 artiklasta poiketen naudanliha-alan markkinointivuosi 1994/95 päättyy 30 päivänä kesäkuuta 1995 ja markkinointivuosi 1995/96 alkaa 1 päivänä heinäkuuta 1995.2 artikla Tämä asetus tulee voimaan 3 päivänä huhtikuuta 1995.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty . . .Neuvoston puolesta()(). . .() EYVL N:o L 148, 28.6.1968, s. 24() EYVL N:o L 215, 30.7.1992, s. 58


Avis juridique important

|

52000PC0030

Ehdotus Euroopan parlamentin ja neuvoston asetukseksi yleisön oikeudesta saada tietoja Euroopan parlamentin, neuvoston ja komission asiakirjoista  /* KOM/2000/0030 lopull. - COD 2000/0032 */

Virallinen lehti nro C 177 E , 27/06/2000 s. 0070 - 0073

Ehdotus EUROOPAN PARLAMENTIN JA NEUVOSTON ASETUKSEKSI yleisön oikeudesta saada tietoja Euroopan parlamentin, neuvoston ja komission asiakirjoista(komission esittämä)PERUSTELUT1. TaustaAmsterdamin sopimuksella EY:n perustamissopimukseen lisättiin uusi 255 artikla, joka antaa unionin kansalaisille ja jäsenvaltioissa asuville oikeuden tutustua Euroopan parlamentin, neuvoston ja komission asiakirjoihin. Se kuuluu myös unionin yleisiin toimintaperiaatteisiin. Päätökset tehdään mahdollisimman avoimesti ja mahdollisimman lähellä kansalaisia.Uuden 255 artiklan määräysten mukaan komission tehtävänä on laatia säädösehdotus, jossa määritellään ne yleiset periaatteet ja rajoitukset, jotka säätelevät oikeutta tutustua edellä mainittujen kolmen toimielimen asiakirjoihin. Säädösehdotus on hyväksyttävä yhteispäätösmenettelyn mukaisesti kahden vuoden kuluessa Amsterdamin sopimuksen voimaantulosta eli ennen 1 päivää toukokuuta 2001. Kukin toimielin lisäksi täsmentää omassa työjärjestyksessään erityismääräykset oikeudesta tutustua toimielimen asiakirjoihin.Neuvosto ja komissio ovat jo yli viiden vuoden ajan soveltaneet yhteisiä käytännesääntöjä, jotka koskevat yleisön oikeutta tutustua niiden asiakirjoihin. Euroopan parlamentti hyväksyi vastaavat säännöt heinäkuussa 1997. [1][1]  Tiedonsaantioikeutta neuvoston ja komission asiakirjoista koskevat käytännesäännöt neuvosto hyväksyi 20 päivänä joulukuuta 1993, EYVL L 340, 31.12.1993, s. 43, ja komissio hyväksyi 8 päivänä helmi-kuuta 1994, EYVL L 46, 18.2.1994, s. 58. Euroopan parlamentti teki päätöksen yleisön oikeudesta tutustua Euroopan parlamentin asiakirjoihin 10 päivänä heinäkuuta 1997, EYVL L 263, 25.9.1997, s. 27.2. Asetusehdotuksen valmisteluTämän asetusehdotuksen valmistelussa komissio on ottanut huomioon erityisesti seuraavat tekijät:-  jäsenvaltioiden lainsäädäntö, joka koskee oikeutta tutustua asiakirjoihin, ja erityisesti Pohjoismaiden hyvä käytäntö, koska näissä maissa on pitkät avoimuuden perinteet asiakirjojen luovuttamisessa yleisön saataville;-  Euroopan parlamentin institutionaalisten asioiden valiokunnan mietintö avoimuudesta Euroopan unionissa; Euroopan parlamentti hyväksyi mietinnön täysistunnossaan 12 päivänä tammikuuta 1999 (esittelijä: Maj-Lis Lööw);-  tiedon saantia, kansalaisten osallistumisoikeutta sekä muutoksenhaku- ja vireillepano-oikeutta ympäristöasioissa koskeva, Euroopan yhteisöjen ja Yhdistyneiden Kansakuntien välillä tehty Aarhusin yleissopimus, joka allekirjoitettiin kesä-kuussa 1998;-  Euroopan oikeusasiamiehen erityiskertomus Euroopan parlamentille yhteisön asiakirjojen julkisuutta koskevan oman aloitteen johdosta;  [2][2]  EYVL C 44, 10.2.1998, s. 9-13.-  Vihreä kirja julkisen sektorin tiedon käytöstä tietoyhteiskunnassa; [3][3]  KOM(1998) 585.-  viiden viime vuoden aikana saadut myönteiset kokemukset neuvoston, komission ja Euroopan parlamentin vapaaehtoisesti toteuttamasta järjestelmästä, siten kuin ne tulevat esiin erityisesti neuvoston ja komission kertomuksista asiakirjojen julkisuutta koskevien käytännesääntöjen toteuttamisesta.3. Keitä tiedonsaantioikeus koskee (1 artikla)EY:n perustamissopimuksen 255 artiklan mukaan oikeus tutustua asiakirjoihin on kaikilla unionin kansalaisilla sekä kaikilla luonnollisilla henkilöillä, jotka asuvat jossain jäsenvaltiossa, ja kaikilla oikeushenkilöillä, joilla on sääntömääräinen kotipaikka jossain jäsenvaltiossa. Samoin kuin nykyisen järjestelmän mukaan toimittaessa, hakijan ei tarvitse perustella hakemustaan.4. Asetuksen soveltamisala (2 ja 3 artikla)Asetuksen soveltamisalaan kuuluvat toimielimetEY:n perustamissopimuksen 255 artiklan mukaisesti asetusta sovelletaan ainoastaan Euroopan parlamentin, neuvoston ja komission asiakirjoihin. Nämä toimielimet ja niiden kokoonpano määritellään asetuksen 3 artiklassa.Asetuksen soveltamisalaan kuuluvat asiatEuroopan unionista tehdyn sopimuksen 28 artiklan 1 kohdassa ja 41 artiklan 1 kohdassa määrätään nimenomaisesti, että tiedonsaantioikeutta sovelletaan myös asiakirjoihin, jotka käsittelevät yhteistä ulko- ja turvallisuuspolitiikkaa sekä poliisiasiain yhteistyötä ja oikeudellista yhteistyötä rikosasioissa.Lisäksi tätä asetusta sovelletaan yhteisöjen tuomioistuimen oikeuskäytännön nojalla myös asiakirjoihin, jotka koskevat EHTY:n ja Euratomin perustamissopimusten perusteella toteutettavaa toimintaa. [4][4]  Asia 328/85, Deutsche Babcock Handel GmbH v. Haupzollamt Lübeck-Ost, tuomio 15.12.1987, Kok. 1987, s. 5119.Asetuksen soveltamisalaan kuuluvat asiakirjatSäädös koskee kaikkia kolmen toimielimen hallussa olevia asiakirjoja eli joko niiden itsensä laatimia tai kolmansilta peräisin olevia asiakirjoja, jotka ovat toimielinten hallussa. Tämä laajennus on merkittävä edistysaskel verrattuna nykyiseen käytäntöön, joka kattaa ainoastaan toimielinten itsensä laatimat asiakirjat.Tällaista soveltamisalan laajentamista kannattavat lämpimästi sekä Euroopan parlamentti että oikeusasiamies, ja säädös voi olla tältä osin samanlainen kuin useimmissa jäsenvaltioissa voimassa oleva lainsäädäntö. Lisäksi julistuksen n:o 35 sanamuoto tukee EY:n perustamis-sopimuksen 255 artiklan tulkitsemista laajasti. Tiedonsaantioikeus ei kuitenkaan koske kolmannelta peräisin olevaa asiakirjaa, jos siihen sovelletaan jotakin 4 artiklassa mainituista poikkeuksista. Epäselvissä tapauksissa toimielin kuulee ennalta asiakirjan laatinutta kolmatta ja varaa itselleen oikeuden tehdä asiassa lopullisen päätöksen siinä tapauksessa, että kolmas ei vastaa kyselyyn. Jotta voidaan varmistaa, että unionin kansalaiset saavat tietää tästä soveltamisalan laajentamisesta, tiedonsaantioikeus rajoitetaan koskemaan ainoastaan niitä asiakirjoja, jotka kolmannet osoittavat toimielimelle tämän asetuksen soveltamisen alkamisen jälkeen."Asiakirjan" määritelmä"Asiakirjalla" tarkoitetaan mitä tahansa tietosisältöä sen tallentamistavasta riippumatta. Tällä tarkoitetaan kuitenkin ainoastaan hallinnollisia asiakirjoja eli mitä tahansa asiakirjoja, joissa käsitellään toimielimen vastuualueeseen kuuluvia kysymyksiä, lukuun ottamatta sisäiseen käyttöön tarkoitettuja asiakirjoja, jotka sisältävät yksityisten henkilöiden esittämiä pohdintoja tai mielipiteenvaihtoa tai mielipiteitä, jotka on esitetty vapaasti ja ilman velvollisuutta sisäisten kuulemisten ja neuvottelujen yhteydessä, sekä erityisesti sähköpostitse lähetettyjä epävirallisia viestejä, jotka ovat rinnastettavissa puhelinkeskusteluihin. Myös riippumaton asiantuntijakomitea toteaa toisessa kertomuksessaan seuraavaa: "Kaikkien poliittisten instituutioiden tapaan komissio tarvitsee "tilaa ajatella" muotoillakseen politiikkaa ennen kuin siitä tulee julkista, koska julkisuuden valokeilassa ja siten tietyn painostuksen alla laadittu politiikka on usein huonoa politiikkaa". [5][5]  Riippumattoman asiantuntijakomitean toinen kertomus, luku 7, kohta 7.6.6.Tiedonsaantioikeutta koskevan yleisen periaatteen yhteensopivuus olemassa olevien erityismääräysten kanssaTiettyihin menettelyihin liittyy erityismääräyksiä oikeudesta tutustua yksittäisiin asiakirjoihin tai asiakirjavihkoihin. Sen vuoksi on tärkeää säätää erikseen, että yleistä tiedonsaantioikeutta koskevaa säädöstä ei sovelleta, jos on olemassa erityismääräyksiä tiettyjen asiakirjojen luottamuksellisuudesta tai siitä, että oikeus tutustua tiettyihin asiakirjoihin voidaan myöntää henkilöille, joilla on asiassa erityinen etu. Näitä sääntöjä olisi kuitenkin suotavaa tarkistaa lähitulevaisuudessa avoimuutta koskevien yleisten periaatteiden valossa.5. Poikkeukset tiedonsaantioikeudesta (4 artikla)Asetusehdotukseen sisältyy tiettyjä poikkeuksia tiedonsaantioikeudesta. Nykyisen käytännön mukaisesti nämä poikkeukset perustuvat ns. haittatestiin (harm test). Tämä tarkoittaa sitä, että tiedonsaantioikeus myönnetään paitsi jos asiakirjassa olevien tietojen ilmaisemisesta voi aiheutua merkittävää haittaa tietyille erityisille eduille, jotka mainitaan kyseisessä artiklassa erikseen ja joita selitetään konkreettisin esimerkein. Poikkeukset on määritelty säädös-ehdotuksessa täsmällisemmin kuin neuvoston ja komission nykyisissä käytännesäännöissä.6. Ensimmäisten ja uudistettujen hakemusten käsittely, muutoksenhaku, tiedonsaantioikeuden harjoittaminen ja kaupallisiin tai muihin taloudellista etua tuottaviin tarkoituksiin tapahtuvaa jäljentämistä koskevat säännöt (5-8 artikla)Koska nykyään voimassa olevan järjestelmän säännökset toimivat hyvin, ehdotetaan, että säädökseen sisällytetään vastaavat säännökset tietyin muutoksin. Muutokset koskevat mahdollisuutta pidentää vastaamiselle asetettua määräaikaa yhdellä kuukaudella edellyttäen, että tästä tiedotetaan hakijalle ennakolta asianmukaisin perusteluin. Säädösehdotukseen on myös lisätty velvoite, jonka mukaan asiakirjasta, johon sovelletaan jotakin tiedonsaantioikeutta koskevista poikkeuksista, on toimitettava hakijalle ne osat, joita edellä mainitut poikkeukset eivät kata. Velvoite perustuu ensimmäisen oikeusasteen tuomioistuimen asiassa T-14/98 (Hautala v. neuvosto) 19 päivänä heinäkuuta 1999 antamaan tuomioon.Lisäksi otetaan hakemuksen uudistamisen yhteydessä käyttöön kansalaisen oikeuksia lisäävä periaate, jonka mukaan vastauksen katsotaan olevan myönteinen, jollei uudistettuun hakemukseen anneta vastausta määräajan kuluessa.7. Loppusäännökset (9-11 artikla)Asetusehdotuksen loppusäännösten tarkoituksena on erityisesti:- velvoittaa asetuksen soveltamisalaan kuuluvat toimielimet toteuttamaan tarvittavat toimenpiteet, jotta kansalaiset saavat tiedon oikeuksistaan; toimielinten on erityisesti perustettava julkisia asiakirjarekistereitä;- muistuttaa, että toimielinten on vahvistettava omissa työjärjestyksissään erityismääräykset, joiden nojalla tässä asetuksessa ilmaistut yleiset periaatteet ja rajoitukset voidaan panna täytäntöön.Lisäksi on erittäin suotavaa, että kolme toimielintä sitoutuisivat hyväksymään eräitä lisätoimenpiteitä sen varmistamiseksi, että nämä uudet säännöt yleisön oikeudesta tutustua toimielinten asiakirjoihin pannaan täytäntöön yhdenmukaisella tavalla. Näihin toimenpiteisiin kuuluu muun muassa toimielinten henkilöstölle tarkoitettujen koulutus- ja tiedotustoimien järjestäminen sekä asiakirjojen kirjaamista, luokittelua, arkistointia ja luottamuksellisuuden määrittelyä koskevien nykyisten järjestelyjen tarkistaminen.2000/0032 (COD)Ehdotus EUROOPAN PARLAMENTIN JA NEUVOSTON ASETUKSEKSIyleisön oikeudesta saada tietoja Euroopan parlamentin, neuvoston ja komission asiakirjoistaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 255 artiklan 2 kohdan,ottavat huomioon komission ehdotuksen, [6][6]  EYVL Cnoudattavat EY:n perustamissopimuksen 251 artiklassa määrättyä menettelyä, [7][7]   EYVL Csekä katsovat seuraavaa:(1) Euroopan unionista tehdyn sopimuksen 1 artiklan toisessa kohdassa vahvistetaan avoimuuden periaate seuraavasti: "Tämä sopimus merkitsee uutta vaihetta kehityksessä sellaisen yhä läheisemmän Euroopan kansojen välisen liiton luomiseksi, jossa päätökset tehdään mahdollisimman avoimesti ja mahdollisimman lähellä kansalaisia."(2) Avoimuus mahdollistaa kansalaisten paremman osallistumisen päätöksenteko-menettelyihin ja lisää hallinnon oikeutusta, tehokkuutta ja vastuullisuutta kansalaisiin nähden demokraattisessa yhteiskuntajärjestelmässä.(3) Birminghamissa, Edinburghissa ja Kööpenhaminassa kokoontuneen Eurooppa-neuvoston päätelmissä korostetaan tarvetta lisätä unionin toimielinten työskentelyn avoimuutta. Näiden päätelmien johdosta toimielimet ovat käynnistäneet useita aloitteita, joiden tarkoituksena on ollut parantaa päätöksentekomenettelyjen avoimuutta yhtäältä toteuttamalla kohdennettuja tiedotus- ja valistustoimia ja toisaalta hyväksymällä säännöt, jotka säätelevät yleisön oikeutta tutustua asiakirjoihin.(4) Tämän asetuksen tarkoituksena on varmistaa mahdollisimman laaja tiedonsaantioikeus avoimuuden periaatetta mahdollisimman laajasti noudattaen. Asetuksella pannaan täytäntöön tiedonsaantioikeus ja määritellään sitä koskevat yleiset periaatteet ja rajoitukset EY:n perustamissopimuksen 255 artiklan 2 kohdan määräysten mukaisesti.  (5) Koska EHTY:n ja Euratomin perustamissopimuksissa ei ole tiedonsaantioikeutta koskevia määräyksiä, tätä asetusta sovelletaan myös näiden sopimusten perusteella toteutettavaa toimintaa koskeviin asiakirjoihin. Tämä on vahvistettu Amsterdamin sopimuksen loppuasiakirjaan liitetyllä julistuksella n:o 41.(6) Euroopan unionista tehdyn sopimuksen 28 artiklan 1 kohdan ja 41 artiklan 1 kohdan nojalla tiedonsaantioikeutta sovelletaan myös asiakirjoihin, jotka käsittelevät yhteistä ulko- ja turvallisuuspolitiikkaa sekä poliisiasiain yhteistyötä ja oikeudellista yhteistyötä rikosasioissa.(7) Euroopan parlamentin, neuvoston ja komission työskentelyn avoimuuden parantamiseksi ja useimmissa jäsenvaltioissa voimassa olevan kansallisen lain-säädännön noudattamiseksi, on tiedonsaantioikeuden soveltamisala ulotettava koskemaan kaikkia kolmen toimielimen hallussa olevia asiakirjoja.(8) Tällä asetuksella vahvistettujen periaatteiden soveltaminen ei saa rajoittaa tiedonsaantioikeutta koskevien erityismääräysten soveltamista erityisesti kun kyseiset määräykset koskevat suoraan henkilöitä, joiden erityistä etua asianomaisiin asiakirjoihin tutustuminen koskee.(9) Poikkeussäännösten avulla on turvattava yleisen edun ja tiettyjen erityisten etujen suojelu. Näistä eduista olisi annettava esimerkkejä, jotta poikkeussäännökset olisivat mahdollisimman selkeitä. On myös suotavaa antaa toimielimille mahdollisuus suojata sisäiseen käyttöön tarkoitetut asiakirjat, jotka sisältävät yksityisten henkilöiden esittämiä pohdintoja tai mielipiteenvaihtoa tai mielipiteitä, jotka on esitetty vapaasti ja ilman velvollisuutta sisäisten kuulemisten ja neuvottelujen puitteissa.(10) Tiedonsaantioikeuden noudattamiseksi perusteellisesti, olisi säilytettävä nykyinen kaksivaiheinen hallintomenettely, johon sisältyy muutoksenhakuoikeus tai mahdollisuus kannella oikeusasiamiehelle, ja ottaa hakemuksen uudistamisen yhteydessä käyttöön periaate, jonka mukaan hakemus katsotaan hiljaisesti hyväksytyksi, jollei siihen anneta vastausta määräajan kuluessa.(11) Jokaisen toimielimen on toteutettava tarvittavat toimenpiteet, jotta yleisö saa tiedon voimaan tulevista uusista säännöksistä. Jokaisen toimielimen olisi erityisesti otettava käyttöön julkinen asiakirjarekisteri, jotta kansalaiset voisivat helposti käyttää tämän asetuksen mukaista tiedonsaantioikeuttaan.(12) Tämän asetuksen tarkoituksena ei ole muuttaa asiakirjojen julkisuuteen sovellettavaa jäsenvaltioiden voimassa olevaa lainsäädäntöä. On selvää, että jäsenvaltiot valvovat yhteisön toimielinten ja jäsenvaltioiden välisiä suhteita säätelevän lojaaliteetti-periaatteen mukaisesti, etteivät ne aiheuta haittaa tämän asetuksen moitteettomalle soveltamiselle.(13) EY:n perustamissopimuksen 255 artiklan 3 kohdan mukaisesti kukin toimielin vahvistaa omassa työjärjestyksessään erityismääräykset oikeudesta tutustua toimielimen asiakirjoihin. Nämä täytäntöönpanomääräykset ovat välttämätön edellytys tämän asetuksen soveltamiselle. Tämä asetus ja sen täytäntöönpanosäännökset korvaavat yleisön oikeudesta tutustua neuvoston asiakirjoihin 20 päivänä joulukuuta 1993 tehdyn neuvoston päätöksen 93/731/EY [8], yleisön oikeudesta saada tietoja komission asiakirjoista 8 päivänä helmikuuta 1994 tehdyn komission päätöksen 94/90/EHTY, EY, Euratom [9] ja yleisön oikeudesta saada tietoa Euroopan parlamentin asiakirjoista 10 päivänä heinäkuuta 1997 tehdyn Euroopan parlamentin päätöksen 97/632/EY, EHTY, Euratom, [10][8]   EYVL L 340, 31.12.1993, s. 43, sellaisena kuin se on muutettuna päätöksellä 96/705/EY, EHTY, Euratom, EYVL 325, 14.12.1996, s. 19.[9]   EYVL L 46, 18.2.1994, s. 58, sellaisena kuin se on muutettuna päätöksellä 96/567/EY, EHTY, Euratom, EYVL L 247, 28.9.1996, s. 45.[10]  EYVL L 263, 25.9.1997, s. 27.OVAT ANTANEET TÄMÄN ASETUKSEN:1 artikla Yleinen periaate ja tiedonsaantiin oikeutetutKaikilla unionin kansalaisilla sekä kaikilla luonnollisilla henkilöillä, jotka asuvat jossain jäsenvaltiossa, tai kaikilla oikeushenkilöillä, joilla on kotipaikka jossain jäsenvaltiossa, on jollei 4 artiklassa luetelluissa poikkeuksissa toisin säädetä mahdollisimman laaja oikeus tutustua tässä asetuksessa tarkoitettujen toimielinten asiakirjoihin tarvitsematta perustella sitä.2 artikla Soveltamisala1.  Tätä asetusta sovelletaan kaikkiin toimielinten hallussa oleviin asiakirjoihin, toisin sanoen toimielinten itsensä laatimiin tai kolmansilta peräisin toimielinten hallussa oleviin asiakirjoihin. Oikeus tutustua kolmansilta peräisin oleviin asiakirjoihin koskee ainoastaan niitä asiakirjoja, jotka osoitetaan toimielimelle tämän asetuksen soveltamisen alkamisen jälkeen.2.  Tätä asetusta ei sovelleta jo julkaistuihin tai muulla tavoin yleisön saatavilla oleviin asiakirjoihin. Tätä asetusta ei sovelleta, jos oikeudesta saada tietoja asiakirjoista on erityismääräyksiä.3 artikla MääritelmätTässä asetuksessa tarkoitetaan:a) 'asiakirjalla' mitä tahansa tallennetta (paperille tulostettua tai sähköisessä muodossa tallennettua tekstiä taikka ääni- tai kuvatallennetta tai audiovisuaalista tallennetta) tätä asetusta sovelletaan kuitenkin ainoastaan hallinnollisiin asiakirjoihin eli asiakirjoihin, joissa käsitellään toimielinten toimivaltaan kuuluvia politiikkoja, toimintaa ja päätöksiä, lukuun ottamatta sisäisiä asiakirjoja, kuten valmistelu- tai keskusteluasiakirjoja ja yksiköiden lausuntoja, kuin myös epävirallisia viestejä;b) 'toimielimellä' Euroopan parlamenttia, neuvostoa ja komissiota;c) 'Euroopan parlamentilla' Euroopan parlamentin elimiä (erityisesti puhemiehistöä ja puhemieskonferenssia), valiokuntia, poliittisia ryhmiä ja yksiköitä;d) 'neuvostolla' sen eri kokoonpanoja ja elimiä (erityisesti pysyvien edustajien komiteaa ja työryhmiä) sekä perustamissopimuksella tai yhteisön lainsäätäjän päätöksellä neuvoston avuksi perustettuja yksiköitä ja komiteoita;e) 'komissiolla' kollegiota, sen jäseniä ja heidän kabinettejaan, pääosastoja ja yksiköitä, jäsenvaltioissa ja yhteisön ulkopuolisissa maissa sijaitsevia edustustoja sekä komission perustamia komiteoita ja komiteoita, jotka on perustettu avustamaan komissiota sen täytäntöönpanovallan harjoittamisessa;f) 'kolmansilla' kaikkia toimielinten ulkopuolisia luonnollisia henkilöitä tai oikeushenkilöitä, taikka yksiköitä mukaan lukien jäsenvaltiot, muut toimielimet ja yhteisön toimintaan liittyvät tai sen ulkopuoliset elimet ja kolmannet maat.Luettelo ensimmäisen kohdan d ja e alakohdassa tarkoitetuista komiteoista laaditaan 10 artiklassa säädetyn täytäntöönpanon puitteissa.4 artikla PoikkeuksetToimielimet epäävät oikeuden saada tietoja asiakirjoista, joiden sisältämien tietojen ilmaiseminen voisi merkittävästi vahingoittaa:a) yleistä etua, joka koskee erityisesti:_ yleistä turvallisuutta,_ puolustusta ja kansainvälisiä suhteita,_ suhteita jäsenvaltioihin ja/tai yhteisön toimintaan liittyviin tai sen ulkopuolisiin toimielimiin ja elimiin tai suhteita näiden välillä,_ taloudellisia etuja,_ rahan arvon vakautta,_ yhteisön oikeusjärjestelmän vakautta,_ oikeudellista menettelyä,_ tarkastus-, tutkimus- ja tilintarkastustoimia,_ rikkomusmenettelyä mukaan lukien valmistevaa käsittelyä,_ toimielinten tehokasta toimintaa;b) yksityiselämän ja yksilön suojaa erityisesti seuraavien seikkojen osalta:_ henkilökansiot,_ palvelukseen ottamista tai nimitystä varten annetut luottamukselliset tiedot, lausunnot ja arvioinnit,_ henkilöä koskevat tiedot tai asiakirjat, joiden ilmaiseminen saattaa loukata yksityisyyttä tai edistää sen loukkaamista, esimerkiksi lääkärin salassapito-velvollisuuden alaiset tiedot;c) kaupallista ja teollista salaisuutta ja tietyn luonnollisen tai oikeushenkilön taloudellisten etujen suojelua erityisesti seuraavien seikkojen osalta:_ liikesalaisuudet,_ teollis- ja tekijänoikeudet,_ tiedot teollisuus-, talous-, pankki- ja liiketoiminnasta, mukaan lukien tiedot liikesuhteista ja sopimuksista,_ tarjouskilpailujen puitteissa saadut tiedot kustannuksista ja hinnoista;d) luottamuksellisuutta, jota asiakirjan tai tiedon toimittanut kolmas on pyytänyt, tai luottamuksellisuutta, jota jäsenvaltion lainsäädäntö edellyttää.5 artikla Ensimmäisen hakemuksen käsittely1.  Jokainen hakemus asiakirjoihin tutustumisesta on esitettävä kirjallisena ja riittävän täsmällisesti, jotta toimielin voi yksilöidä kyseisen asiakirjan. Toimielin voi kehottaa hakijaa täsmentämään hakemustaan. Kun kyseessä on toistuva hakemus ja/tai hakemus, joka koskee hyvin laajaa asiakirjaa, toimielin pyrkii löytämään hakijan kanssa kohtuullisen ratkaisun.2.  Toimielin antaa hakijalle asianmukaisesti perustellun kirjallisen vastauksen kuukauden määräajassa hakemuksen kirjaamisesta.3.  Jos toimielin on hylännyt hakemuksen, sen on ilmoitettava hakijalle, että tällä on kuukauden kuluessa vastauksen saamisesta mahdollisuus uudistaa hakemuksensa ja esittää, että toimielin tarkistaisi kantaansa; jos hakemusta ei uudisteta, hakijan katsotaan peruuttaneen ensimmäisen hakemuksensa.4.  Edellä 2 kohdassa säädettyä määräaikaa voidaan poikkeuksellisesti jatkaa kuukaudella edellyttäen, että hakijalle toimitetaan ennakolta asiaa koskeva perusteltu ilmoitus. Jos vastausta ei anneta asetetussa määräajassa, hakemus katsotaan hylätyksi.6 artikla Uudistettujen hakemusten käsittely ja muutoksenhaku1.  Jos hakija uudistaa hakemuksensa, toimielimen on annettava hakijalle kirjallinen vastaus kuukauden kuluessa hakemuksen kirjaamisesta. Jos toimielin päättää pitäytyä päätöksessään evätä oikeus tutustua asiakirjaan, sen on perusteltava hylkäävä päätös ja ilmoitettava hakijalle tämän käytettävissä olevista muutoksenhakumahdollisuuksista eli mahdollisuudesta saattaa asia tuomioistuimeen tai kannella oikeusasiamiehelle EY:n perustamissopimuksen 230 ja 195 artiklassa määrättyjen edellytysten mukaisesti.2.  Edellä 1 kohdassa säädettyä määräaikaa voidaan poikkeuksellisesti jatkaa kuukaudella edellyttäen, että hakijalle toimitetaan ennakolta asiaa koskeva perusteltu ilmoitus. Jos vastausta ei anneta asetetussa määräajassa, hakemus katsotaan hyväksytyksi.7 artikla Tiedonsaantioikeuden käyttäminen1.  Tiedonsaantioikeutta käytetään joko tutustumalla asiakirjoihin toimielinten tiloissa tai siten, että hakijalle toimitetaan asiakirjoista jäljennös. Hakijalta voidaan periä tästä korvaus.2.  Asiakirjoista toimitetaan olemassa oleva kielitoisinto ottaen huomioon hakijan toivomukset. Asiakirjasta voidaan toimittaa myös toisinto, josta on poistettu sellaiset osat, joihin sovelletaan jotakin 4 artiklassa säädettyä poikkeusta.8 artikla Jäljentäminen kaupallisiin tai muihin taloudellista etua tuottaviin tarkoituksiinHakija ei saa jäljentää tai muutoin käyttää hänelle toimitettua asiakirjaa kaupallisiin tai muihin taloudellista etua tuottaviin tarkoituksiin ilman asianosaisen ennakolta antamaa lupaa.9 artikla Tiedottaminen ja asiakirjarekisteritKukin toimielin toteuttaa tarvittavat toimenpiteet, jotta yleisö saa tiedon tähän asetukseen perustuvista oikeuksistaan. Lisäksi näiden oikeuksien harjoittamisen helpottamiseksi kukin toimielin ottaa käyttöön julkisen asiakirjarekisterin,.10 artikla TäytäntöönpanoKukin toimielin vahvistaa työjärjestyksessään tarvittavat erityismääräykset tämän asetuksen täytäntöönpanemiseksi. Näiden määräysten on tultava voimaan ... [viimeistään kolmen kuukauden kuluttua tämän asetuksen antamisesta].11 artikla VoimaantuloTämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sen soveltaminen alkaa ... [kolme kuukautta tämän asetuksen antamisesta].Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä Euroopan parlamentin puolesta Neuvoston puolestaPuhemies Puheenjohtaja